Pelerinach Rumengol - Wikimammenn\nA. Lefournier ha Ian Salaun, 1889 (p. 63-72)\n◄ Da vam Doue Pelerinach Rumengol Grasou resevet e Rumengol ►\nPelerinach pe Pardon Rumengoll.\nPelerinach Rumengoll eo, me gred, ar c’hossa eus ar re zo darempredet e Breiz-Izel, hag ar pardon so, a dra sur, ar c’haera eus a bardoniou escopti Kemper. Hervez eur greden so etouez an dud, pa voue beuzet Ker-Is, ar Roue Grallon a lakeas sevel ar genta chapel pe ilis so bet e Rumengoll, evit trugarecat Doue hac ar Verc’hez da veza savetet dezan he vuez. Guir eo ez euz hirio tud goueziec ha ne gredont ket e ve bet morse na Ker-Is na Roue Grallon ; var gementse n’em eus netra da lavaret ; guelet a ran epken penaus goude beza lavaret deomp : « Ar pez a gredit ne ket guir » n’o deus netra da rei deomp e leac’h hor c’hreden. Plijadur o devije great gouscoude da gals o lavaret dezo peur ha perag eo bet savet pelerinach Rumengoll, mar en em drompl tud ar vro var ar poent-se. Ma na ellont ket deski deomp peur na perag eus bet savet eno eul leac’h a zevosion, peur na perag eo comanset an dud d’he zarempred, e ve marteze couls dezo hon lezel da heul creden hon tud coz.\nHogen, daoust d’ar mare ma eo comanset ar belerinet da vont da bardona da Rumengoll ha d’an abeg o deus bet da vont di, ar pez ne ell den da viana da nac’h, eo ez e cresket a nebeut so an devosion evit an Itron-Varia-Remed-Oll. Abaoue ma en deus an Aotrou’n Escop a Gemper curunet eno imach ar Verc’hez ; abaoue ma za di he unan bep bloas evit henori Rouanez an En ha rei mui a zolanite d’ar gouel, an niver eus ar re a ia di da bardona so ive cresket kals.\nAr pez a rent caer eur pardon, eo an niver eus an dud a deu dezan, ha muioc’h c’hoas an devosion gant pehini e teuont. Niveri an dud a deu da bardon Rumengoll, den ne oufe hen ober. An ilis o veza eat re vian pell zo, eo bet red sevel eun auter en eur parc bras evit ma c’helje muioch a dud clevet assamblez an oferen. Brema mar carer sonjal penaus epad tri dervez ha diou nosvez, var gement hent a gundu di, e vez tud o vont evel eur procession ep distag ebet ; mar sonjer penaus, epad an daou zervez, adalec peder heur dioc’h ar mintin bete creizdeiz, e vez oferennou ep ean, hag e vez leun chek da bephini an ilis, ar parc bras hag an oll frankizennou zo var he dro, petra bennag ma za ar belerinet kuit dre m’ho devez clevet an oferen ha great ho devosion ; mar sonjer pet mil a ell clevet eno an oferen var eun dro, e c’helfet tostât da c’houzout an niver euz an dud a vez eno er pardon-ma.\nEvit an devosion, pardon Rumengoll ne d’eo ket evel calz a bardoniou-all da bere e za aleis ha ne ouzont ket evit petra e zeont ; a ia evit ho flijadur, evit guelet ha beza guelet. Mar da unan bennag er c’his-se da Rumengoll, an niver anezho so bihan. Ama e c’hoar pephini evit petra en em laca en hent. Ama pephini en deus eur c’hras bennag da c’houlen. Bez en deus eun izom, eun anken bennag hag a ra poan dezan. Bez’en deus, var he gorf pe var he speret, eur gouli bennag, hag e za da c’houlen ar pare. Marteze en deus bet eur c’hras hag e za da drugarecat he vadoberourez.\nEvit gouzout e zear di dre zevosion, eo avoalc’h guelet an dud o vont a vandennou, dreist-oll en noz, lod o cana eur c’hantic pe eur vers devot benag, lod o lavaret, a vouez huel, ar chapeled pe ar rozera, lod-all devotoc’h choas, o vont en ho fart ho unan, ep lavaret ger ous den, diarc’hen ha var gorf ho roched, eur vialen en eun dorn hag ho chapeled en eun dorn-all, o pidi hed an hent ep eana tam. Avoalc’h e ve ho guelet, digouezet e Rumengoll, lod an daelou en ho daoulagad, lod all al laouenidiguez peintet var ho zal, oll ar fizians merket var ho bizach. Lavaret a rafet oc’h ho guelet : setu aze bugale hag a zo deut a bell evit guelet ho mam vad ; ar pez a zo guir. Nag a bec’herien a gaf eno ar pardon eus ho fec’hejou ! Ne ve ket eas niveri ar c’honfessionou a vez great eno epad an derveziou-se. Diessoc’h ve c’hoas niveri ar c’hommunionou ; rag ouspen ar re a deu di da dostat ous tribunal ar binijen, ez eus cals hag a ia da gofez en ho farrez araog en em lacat en hent ; hag ar re-ma, a gredan, eo en em gemer guella. Stang e veler eno tud deut var droat ha var iun, eus a zeg, daouzeg, pemzeg leo hag ouspen, evit receo Doue en ilis Rumengoll.\nPardon Rumengoll so eun testeni eo c’hoas beo ar feiz etouez ar Vretonnet ; bez eo eun testeni eus ho fisians e Mam Doue. Ar Verc’hez ive a ziskuez e plij dizi devosion Breizis evit al leac’h santel choazet ganthi, rag en em blijout a ra o ranna eno gant largentez he madoberou entrez-ho. Dre ma cresk feiz ha fizians an dud, e cresc ive an niver euz ar grasou a ro bep bloas. Her guelet a rer dre an testeniou a jom eno varlerc’h ar belerinet, hag a dra sur ne anavezer nemet eul lodennig vian eus ar grasou a recever e Rumengoll.\nRa gendalc’ho ar Vretonnet da gaout fisians er Verc’hez ha da zont d’he bizita d’he zi ; mes ra gendalc’hint da zont gant feiz ha devosion, evit ma c’hello ho mam dener ho digemeret mad ha rei dezo ho goulen.\nAr pardon-ma evithan da zont beb bloaz, a zo ato gortozet bep bloas gant mall ha prez, a laca estlamet bep bloas ar re a deu dezhan. Eun dra bennag euz an env so er pardon-ze, rak morse ne deu da enoui, da skuiza ar re hen darempred, ato her c’haver caeroc’h caera bep bloaz, eleac’h traou an douar a deu da skuiza ha da enoui dre ar voazamant.\nAr pez a zo eno euz an env eo ar feiz ; eno e veler skedus feiz Breiz-Izel var dal hag e daoulagad ar bardonerien. Pebez kem etre an dud-ze pa vezont gant ho labourou, pa vezont er foariou ha marc’hajou o kemeret soursi euz a draou ar bed-ma, hag ar memes tud deut da bardona da Rumengoll, deut da henori rouanez Breiz-Izel, deut da c’houlen eun dra bennak diganthi ! Lavaret a rafac’h ne deo mui ar memes re ; n’o deus mui ar memes ear. Pa ho guelit en emel eus ho aferiou e leverot : Setu aze bugale an douar ; setu aze bugale ar bed ; pa ho guelit deut da bardona eo red mad deoc’h lavaret : Setu aze bugale Doue : setu aze bugale an env ; setu aze christenien ! Sin ar c’hristen a lennit splam ha sclear var ho zal, var ho daoulagad eleac’h ma velit o para hag o skedenna sclerijen ar feiz ; var ho muzellou a velit o finval hag a ziskuez dre an doare ma finvont ema ar galon a unan gantho. Oh ! nag a bedennou c’hoeg ha caloneg a zao ac’hano etrezeg an env ! Pebez drid-calon guelet ken aliez a vil den unanet o pidi, oll er memes sonj, oll o veuli an hini so var eun dro mam da Zoue ha mam dezho ho unan !\nEvit ar pardoner, ar beden-ze goustadic, ar finvmuzellou-ze sioul ha didrous ne d’eo ket avoalc’h. He galon so re leun, he galon so barr ; al leunder-ze a rank scuilla dreist. Ne ell ket chom ken didrouz-ze ; red eo dezhan cana. Ma n’en deus ket bet c’hoaz he vennad, e can evit he c’houlen ; mar en deuz bet ar pez a c’houlenne, e can evit trugarecat ; ha pa ve zoken an anken, ar c’hlac’har en he galon, e cano ato meuleudi he vam vad, ar vam a drugarez.\nAr re n’o deus ket a feiz, pe ar re o deus nebeut, a rafe vad dezho mont di, ha chom eno eun nebeut da zellet ha da evessaat oc’h ar bardonerien-ze. Ma ne deo ket maro tre ar feiz en ho c’halon, mar deus c’hoaz eun eulfen bennag enhi, e teufe ep mar da zihuna, da entani e creiz eun hevelep grouez. Eno e velfent ez eo e guirionez beo ar feiz e Breiz-Izel. Eno ne c’hoare ket evel en assambleou ar bed ; n’eus ket a hano da ebatal na da ziskuez dillad kaer, braventeziou ; ne d’ear ket di evit guelet nag evit beza guelet. Eno ne zeller nemet oc’h mam Doue, nemet oc’h an Itron Varia remed oll. Eno e veler mesk e mesk ar paour hag ar pinvidik ; an dud a zanvez hag an noblans kercoulz hag ar goueriadet ; eno e veler ar re a zoug seiz ha daftas stouet var ar boultren, mar deo caer an amzer, pe var ar pri, mar deus glao, kercouls hag ar re ne deus var ho zro nemet lian ha mezer divalo. Eno e velit tud a reng huel oc’h taol ar gommunion mesk e mesk gant al labourerien douar, gant ar vicherourien, ar vartoloded, hag ar bardonerien a bep stad hag a bep corn euz ar vro deut di gant poan ha skuisder vras diarc’hen ha var gorf ho roched. Eno e velit ar veleien divardro, deut di epad tri dervez da zicour person ar barrez, skuis maro o cofez ar bardonerien, red dezho avechou dont er meaz da denna ho halan, rag an ilis so evel eur forn c’horet kement a dud a zigouez enhi, ha daoust d’ho ners calon ha d’ho c’hourach, daoust dezho da labourat adalek peder heur dioc’h ar mintin beteg unneg heur dioc’h an noz, e chom gouscoude eun niver braz a bardonerien ep gallout tostat oc’h ar gador gofez. Bez’e vez eno gouscoude, epad tri dervez, pemzek pe c’huezek beleg ha ne deont nemeur euz an ilis na nos na deis.\nBet oan diaraok meur a vech e pardon Rumengoll ; morse avad n’em oa eveset outhan evel am eus great er bloa-ma e 1869, hag evelse ec’h ellan coms gant hardiziegez euz ar pez so tremenet enha. Ar pez a vercan am eus guelet va unan, ha ne ket var lavar re all.\nNe d’oun mui souezet ez afe an Aotrou’n Escop bep bloas d’ar pardon-ze, en despet d’he skuisder, rak bep bloaz e teu di goude pe e creiz ar veach a ra bep nevez amzer dre he escopti evit rei ar gouzemen. Eno e guirionez he galon a Escop a dle dridal o velet feiz he vugale a Vreiz-Izel.\nEr bloa-ma, a leverer, ar pardon so bet caeroc’h evit biscoas. Niveri an dud so bet eno d’ar zadorn ha d’ar zul a ve diez ; evidonme ne glaskin ket hen ober. Pa zonjer penaus d’ar zadorn vintin ne deo ket braz avoalc’h ar bourg nag ar parkeier divardro evit digemeret ar bardonerien deut di dindan noz ; pa zonjer penauz antronoz vintin azaleg an oferen genta da beder heur beteg an diveza, da lavaret eo bete creis deiz, e vez meur a vil den e pep oferen hag a ia kuit pa o deus great ho devosion ; pa zonjer ez eo ar memes tra d’ar zul, pe kentoc’h ez eus c’hoas muioc’h a ingroez d’ar zul, lennerien ar gazeten n’hem blamint ket ma ne gredan ket lavaret pet mil den a so bet er pardon-ze.\nLavaromp eur ger epken euz ar pez zo tremenet d’ar zadorn da noz ha d’ar zul. D’ar sadorn da noz, pa voa digouezet an Aotrou’n Escop, e voe great ar brosesion. Eur park braz a zo eno, tri pe bevar dervez arad dindanha, hag en dro dezhan ez eus great eur vali gaer ha ledan. Hogen bez’e voa eno tud avoalc’h evit carga ar vali-ze evel eur chapeled en dro d’ar park, hag an anter euz an dud-ze a ioa pardonerien, eur pilet coar var elum gantho en ho dorn. Da noz an tour a voa goulaouet hag ive an tiez er bourg, ha ker sklear e voa evel e creiz an deiz. Meur a vil den a ioa eno ha n’o deus bet ken guele nemet al leton, hag evit-se n’eus ket bet an distera dizurs. Epad an noz n’oar ket eanet da gana canticou en henor da Itron Varia Rumengoll. Eun dudi oa clevet ar c’hanaouennou-ze e pep corn tro var dro d’an ilis brudet-ze. Ar re n’o devoa ket a vouez da gana, a glevet o lavaret ar chapeled pe ar rozera a vouez huel.\nAr bardonerien a voa bet eno o tremen an noz, hag ar re a voa digouezet dioc’h ar mintin, a voa en em dennet evit an darn vuia goude beza clevet an oferen ha great ho fedennou. Hogen kement-se ne vire ket na voa tud avoalc’h evit an oferen bred. Ar parc eleac’h ma caner an oferen, hag a zo da nebeuta daou zervez arat dindanha, an hent ledan a so tro var dro d’ar park-ze, an dachen a so etre ar park-ze hag an iliz, an tu euz ar vered a zell oc’h ar park, an oll gleuziou tro vardro, ha beteg ar guez a ioa ker carget a dud, ma ne velet nemet pennou, ha ma voa red mad da bephini chom eleac’h ma voa rak ne allet mui na mont na dont. Ar bobl a ioa eno a ioa evel eur mor.\nNe gredan ket ec’h alfet caout netra caeroc’h, netra hag a ziscouesse guelloc’h feiz eur bobl christen, evit guelet eur mor a dud evelse o clevet an oferen canet gant solanite, o silaou eur brezegen gant ar brasa evesdet, ep finval, ep an distera trouz, evel pa na vije nemet eun den en dachen vraz-ze.\nAr prezeger en deus digoret he brezegen en eur lacat e kem ar bardonerien a voa eno gant ar bobl a Israel deut da veuli ha da drugarecat Judith goude m’e devoa dibennet ar brezelecaer braz, an den criz Holofernez. Mari e deus great mil guech muioc’h evidomp eget n’e devoa great ar brinsez-ze evit pobl Doue. Ne devoa great nemet tenna divarnezho ar sclavach pe ar maro, maro ar c’horf epken, ha Mari e deus flastret he benn d’an aerouant ha roetdeomp eur Zalver en deus tennet divarnomp ar maro eternel.\nLeac’h o deuz eta ar gristenien vad da ziredet d’ar plasou Santel evel Rumengoll da veuli ho rouanez, d’he zrugarecat, da c’houlen he zicour. Izom on eus sicour digant mignonet Doue, ha piou en deus gallout dirak Doue evel ar Verc’hez ? Piou a vezo silaouet gant Jesus ma na vez ket he vam Santel ?\nMam Doue ! Piou a oufe compren pe gen huel eo savet Mari o tont da veza mam da Zoue ? An lliz, er guel a gementse, e deuz evel aoun o pidi ar rouanez vraz-ze, hag araog he meuli, e c’houlen he otre. Dignare me laudare te, virgo sacrata. Ne allomp-ni ket lavaret anezhi ar pez a lavare S. Paul euz a Jesus-Christ, evel den hueloc’h eget an oll ælez : Petra eo an ælez ? Cannadet. — Da behini anezho en deus biscoas lavaret Doue an Tad : c’hui eo va map ? — Da behini ive eus ar sperejou euruz en deus lavaret Doue an Tad evel d’ar Verc’hez : C’hui eo va merc’h ; Jesus-Christ : c’hui eo va mam ; ar Speret Santel : c’hui eo va fried ?\nHogen bez’ez eus lec’hiou Santel, hag eno an otre da bidi ha da veuli mam Doue a so roet ganthi he unan dre ar burzudou e deus great enho, dre ar grasou a ro enho dalc’h mad. Dre ar burzudou hag ar grasou-ze e c’half he oll bugale da zont di. Rak Mari oc’h penn ma’z eo mam Doue a zo ive hor mam. Diskuezet e deuz e meur a c’hiz ha meur a vech e carie ar Frans, e carie Breiz-Izel. E Frans eo e deus bet ar vadelez d’en em ziskuez an teir vech diveza ma’z eo bet guelet var an douar, var meneziou ar Salet e Lourd hag e Pont-Mean.\nAr Vretoned a dlefe derc’hel sonch mad euz eur gourdrous great var menez Salet gant mam Doue d’hor bro, euz eur gentel roet deomp hag a dlefemp da heuilla ep manc. Lavaret e deuz e voa al leoudouet hag al labourou da zul eo a entane coler Doue a enep hor bro. Na ancounac’haomp eta morse ar gentel, ar gourdrouz-ze deut euz an Env.\nAr prezeger en deus goudeze roet eun ali bennak d’ar bardonerien. Meulet en deuz ho feiz hag ho devosion a velet eno ker beo ; ho aliet en deus da lacat ato da dregarni meneziou ha traoniennou Kerne kercoulz ha plenennou Leon dre ar c’han a ganticou ha meuleudiou ar Verc’hez, da zont da velet an Itron Varia remed oll, mes ato gant devosion, ha da vont en dro d’ar gaer en eur veuli ho mam vad evel ma voant deut en eur he fidi.\nAdtapet diwar « https://br.wikisource.org/w/index.php?title=Pelerinach_Rumengol&oldid=161677 »\nKemmoù diwezhañ degaset d'ar bajenn-mañ d'an 8 Mae 2020, da 09:32.


enklask dre skrivagner Olier Youenn - IDBE - Levraoueg Niverel Breizhek hag Europeat\npajenn degemer > enklask dre skrivagner > Olier Youenn\nYouenn Olier, hag a oa Yves Ollivier e anv kefridiel, a voe ganet d'ar 17 a viz C'hwevrer 1923, hag aet d'an Anaon d'ar Merc'her 15 a viz Kerzu 2004 en ospital Gwened War e vez e bered Kistreberzh ez eo skrivet : "Prederour kristen, skrivagner". Bet eo skrivagner a faltazi, romantour, danevellour, kazetenner ha prederour. Dre an oberennoù niverus a skrivas ez eo unan eus skrivagnerion bouezusañ diwezh an ugentvet kantved.\nChomet eo stag e anv hag e vrud ouzh e gelaouenn Imbourc'h, an trede Emsav ma oa lodek ennañ hag ar stourm lennegel ha katolik e Breizh, en hanterenn diwezhañ an ugentvet kantved. Meur a zek levr a skrivas e meur a di-embann.\nA bep seurt danvezioù a ya da ober e oberenn lennegel : skridvarnerezh, politikerezh, kontadennoù berr, romantoù, pergen daou a skiant-faltazi awenet anat diwar e breder a stourmer vrezhon kristen, barzhonegoù,c'hoariva, troidigezhioù hag e oberenn veur, e zeizlevr, a leugnfe war-dro 50 levrenn ma vijent embannet holl. Hogen n'int ket : an hanter en deus graet, betek 1966.\nAdalek 1939 e krogas da skrivañ e zeizlevr, ha kement-se betek e varv : lezet en deus war e lerc'h eta 65 bloavezhiad eus an Istor, koulz e istor personel met ivez istor eil hanterenn an XXvet kantded e Breizh hag er bed-holl hag hini an Emsav e-unan. Hogen chom a reas an oberenn-se dizembann betek ar bloavezhioù dek-ha-pevar-ugent.\nAn Den Gwenn Diskiantet pe Donkadur Europiz\nPrizoniad er C'haokaz\nAn den gwen diskiantet pe donkadur europiz - 1959-60 - n°109\nKelc'h An Amzer


Guy Hascoët - Wikipedia\nGuy Hascoët a zo ur politikour gall, ganet eo d'an 29 a viz Here 1960 e Le Mans (Sarthe).\nGuy Hascoët e 2010, evit an dilennadegoù rannvro\nE 1992 e voe unan eus kevraouerien bennañ an emglev etre Ar Re C'hlas hag ar Parti socialiste e rannvro an Nord-Pas-de-Calais. Ar pal a oa e vefe gant Ar Re C'hlas ar c'hentañ prezidantez rannvro, Marie-Christine Blandin, Guy Hascoët a voe bet besprezidant.\nE 1997 e teuas da vezañ kannad an Norzh, hag e miz Meurzh 2000 e zeas e-barzh gouarnamant Lionel Jospin evit dont da vezañ Sekretour-Stad evit ekonomiezh kengret, da lavaret eo ober war-dro ar c'hevredigezhioù, ar c'hevelourioù hag ar c'henwarezioù.\nGoude bodadenn kevreadel Ar Re C'hlas e Reims e dibenn 2004 e klaskas dont da vezañ sekretour broadel ar strollad, met ne zeuas ket a-benn, ar raktres a ginnige a voe nac'het da gentañ gant ar CNIR. Kuitaat a ra neuze Ar Re C'hlas evit distreiñ da Vreizh evit en em gouestlañ d'e labour kuzulier war an diorroadur padus.\nDibabet e voe d'ar 7 a viz Du 2009 evit bezañ e penn al listenn Europe Ecologie Bretagne (hag a vodas Europe Ecologie hag UDB) da-geñver dilennadegoù rannvro 2009. Dastum a reas gant e listenn 12,21 % eus ar mouezhioù en dro gentañ, d'ar 14 a viz Meurzh 2010, izeloc'h eo an disoc'hoù eget ar pezh a c'hortoze met gellout a ra chom en eil tro. Ne zeu ket a-benn d'en em glevout gant Jean-Yves Le Drian (e penn eus listenn ar PS, ha prezidant ar rannvro betek-hen) etre an daou dro evit kendeuziñ an div listenn-se eus an tu kleiz. Adkas a ra neuze al listenn Europa Ekologiezh Breizh en eil tro. Ar rannvro gall nemeti eo evit pehini n'eus ket bet a emglev etrezo. Evit an eil tro e dapont 17,37 % eus ar mouezhioù, ar pezh a ro dezho 11 dilennad e Kuzul Rannvroel Breizh. E respet kentañ eo abaoe m'en deus dilezet e bost kannad.\n1989 -1995 : Kuzulier-kêr e Lille\nMeurzh 1992 - Meurzh 1998 : besprezidant kuzul-rannvro an Nord-Pas-de-Calais\nMezheven 1997 - Meurzh 2000 : kannad RCV an Norzh\nMeurzh 2000 - 2002 : Sekretour-Stad evit an ekonomiezh kengret e gouarnamant Lionel Jospin, kenstaget ouzh ministr al Labour\nAbaoe ar 21 a viz Meurzh 2010 : ezel eus Kuzul Rannvroel Breizh\nDilennadegoù rannvroel 2010 e Breizh\nRoll kannaded an Norzh\nLec'hienn Guy Hascoët, kuzulier\nFichenn levrlennadur war lec'hienn ar Vodadenn Vroadel\nPrezegenn en AG "francilienne" e 2004\nPennad er gazetenn Libération, 27/02/2010\nAdtapet diwar « https://br.wikipedia.org/w/index.php?title=Guy_Hascoët&oldid=1487036 »\nDernière modification le 5 Ebr 2013, à 06:00\nKemmoù diwezhañ degaset d'ar bajenn-mañ d'an 5 Ebr 2013, da 06:00.


Gant ar ger Bach e tegouezher amañ. Evit sterioù all ar ger, gwelit Bach (disheñvelout).\nJohann Sebastian Bach (distagadur alamanek: /bax/) a oa ur sonaozour hag ograour alaman (31 a viz Meurzh 1685 en Eisenach, 28 a viz Gouere 1750 e Leipzig)\ne 1748, d'an oad a 61 bloaz\nElias Gottlieb Haussmann (1695-1774)\nGanedigezh 21 a viz Meurzh 1685\nMarv 28 a viz Gouhere 1750\nBroadelezh Dugelezh Sachsen-Eisenach\n(Hiziv : alaman)\nUr sonaozour eus ar marevezh barok e oa, enkorfet ennañ hag aroueziet gantañ ar pep gwellañ eus arz ar mare-se, hir ha padus e levezon war diorroadur ar sonerezh kornôgat. Anavezet e voe gant ar brasañ sonaozourien, Mozart ha Beethoven en o zouez, evel ur mestr n'oufed ket mont dreistañ.\nEspar eo e oberenn e pep keñver : gant ar rik hag ar pinvidik ma 'z eo gantañ kensoniezh, kerzenn ha kendonouriezh, ar peurechu m'eo ar stummoù, ar mestr m'eo a-fed teknik pe bedagogiezh, an uhel m'eo e awen ha niver e genaozadurioù. Mont a ra dreist an derezioù boas a ziforc'h koulzadoù ar stummañ, barr ar vrud hag an diskar : kenkoulz eo perzhioù e genaozaduroù yaouankiz hag ar re savet war an diwezhat.\n2 Hêrezh J.S. Bach\n2.1 Bugale J.S. Bach, tiegezh Bach\n2.2 An hêrezh sonerezhel\n4.1 Ar reizhiad niverenniñ BWV\n4.2 Kenaozaduroù heverk\n5 Jubennourien a-bouez\n6 Levrioù dave\nGanet eo bet Bach d'an 21 a viz Meurzh 1685 en un tiegezh a sonerien hag a embrege abaoe meur a remziad evel sonerien lez, kêr pe iliz e korn-bro Thüringen (Alamagn). En e gavout a ra er pempvet remziad abaoe an hendad koshañ anavezet, diouzh e anv Veit Bach a vije deuet er XVIvet kantved eus Hungaria, miliner ha soner amatour. Pa voe ganet, meur a zek e oa ar re Vach a embrege ar sonerezh ; bez' ez eo unan eus ar re bouezusañ e-touez an tiegezhioù sonerierien anavezet en istor ar sonerezh kornôgat a-bezh.\nDeiziad an 21 a viz Meurzh a zo hini an deiziadur julian en implij d'an ampoent e Eisenach, an deiziad diouzh an deiziadur gregorian a vije an 31 a viz Meurzh (an deiziad gregorian an hini a implijer evit e varv e Leipzig). Ar bugel diwezhañ eo diwar an eizh ganet eus Johann Ambrosius Bach (1645-1695), anezhañ soner kêr ha trompellour a lez, hag eus e bried Elisabeth bet ganet Lämmerhirt. Badeziet e vez hervez ar feiz lutherian d'an 23 a viz Meurzh en iliz Sant-Jorj (Georgenkirche).\nEn Eisenach e tremen e vugaleaj ; degemer a ra e zeskoni sonerezhel kentañ diwar e dad Johann Ambrosius Bach, ur violinour donezonet. Reizhet e vez ivez war ar sonerezh relijiel ha war an ograoù gant ur c'henderv d'e dad, Johann Christoph Bach a zo ograour iliz Sant Jorj. Daremprediñ a ra, adal e eizh vloaz, skol latin dominikaned Eisenach.\nE vamm a varv d'an 3 a viz Mae 1694. D'ar 27 a viz Du da heul ec'h addimez e dad gant un intañvez, Barbara Margaretha Bartholomäi, bet ganet Keul, met mervel a ra-eñ ivez ur sizhunvezhioù bennak war-lerc'h, d'an 20 a viz C'hwevrer 1695. D'an oad a zek vloaz, kollet e-giz-se gantañ e vamm hag e dad da heul, degemeret eo gant e vreur henañ oadet a bevar bloaz warn-ugent, Johann Christoph, skoliad Johann Pachelbel hag ograour en Ohrdruf. Er gêr-mañ e tarempred Johann-Sebastian al lise, ha tapout a ra un deskamant ledanoc'h eget e hendadoù ; e-touez e gamaladed klas ez eus unan eus e gendirvi, Johann Ernst Bach hag ur mignon feal, Georg Erdmann. Gant Johann Christoph e vez kaset pelloc'h e gelennadurezh sonerezhel ha stummet war ar c'hlavioù dre stokelleg. Johann-Sebastian a ziskouez bezañ donezonet-kenañ evit ar sonerezh (a zo muioc'h ez eus gantañ ur skouarn pakret) ha degas a ra e lod eus korvoder an tiegezh evel korist. Plijout a ra dezhañ eilañ ha studiañ oberennoù ar sonaozourien a zo diraezus dezhañ, ha pa vefe a-enep da youl e vreur henañ.\nD'an 19 a viz Genver 1700 e kuita Georg Erdmann Ohrdruf evit Lüneburg; Johann-Sebastian Bach a heuilh anezhañ kenkent hag ar 15 a viz Meurzh: etre ar c'hoant da adkavout e vignon hag an hini da skañvaat karg e vagadur digant e vreur henañ, a zo dimezet ha tad a familh, en deus graet e soñj war ar c'hemm pouezus-se moarvat.\nO vezañ ma oa berr an danvez gant e vreur, e tro da 1700 e teu Johann-Sebastian a-benn da vezañ degemeret en ul laz-kakañ masikoded (Michaelisschule e anv) e Lüneburg, ur gêr lec'hiet 200 km en hanternoz aleshont ma'z eas daveti war droad e-ser ur c'hamalad. Ouzhpenn d'ar sonerezh, e tapas deskiñ retorik, latin, gresianeg ha galleg. Anaoudegezh a reas gant Georg Böhm, soner eus ar Johanniskirche ha skoliad an ograour meur eus Hamburg Johann Adam Reinken. Hemañ diwezhañ her reizh war stil sonerezhel Alamagn an hanternoz. Damzaremprediñ a reas ivez e Lüneburg sonerien c'hall zivroet, pergen Thomas de la Selle, skoliad Lully : digarez en doa da zenesaat boazioù sonerezhel all ; eilañ a reas e he fezh oberenn ograoù Nicolas de Grigny, ha marteze e krogas da genskrivañ gant François Couperin.\nE-unan-penn dreist holl an hini e tezrann gant rikted kevrollennoù ar sonerien anavezet. Entanet ha kurius evel ma oa, ne terme ket a-raok kerzhet meur a zek kilometr evit mont da selaou sonerien, evel Böhm, Reinken ha Lübeck, ha zoken meur a gant evit Buxtehude veur.\nE 1703 ez eas d'ograouer d'Arnstadt. Redek a reas buan brud ar mailh-se evel soner ha primaozer.\nEtre 1707 ha 1708 e voe ograouer e Mühlhausen. Eno e skrivas e ganadenn gentañ, derou ur mell oberenn a liderezh a yelo d'he greskiñ e oberenn evit ograoù, testoù a ziskuilh ar gwellañ ar mailhoni, an donder hag ar vraventez pur m'eo deuet Bach da vezañ ar brasañ jubennour an holl amzerioù. Kenaozañ a raio e-kerz e buhez kanadennoù evit pemp bloavezh klok a gelc'hiad liderezh, da lavaret eo en tu-hont da dri-c'hant. Kollet eo bet meur a zek kenaozadur digantañ, ul lodenn vras anezho e-kerz ar maread-se. Er gêr-se ivez eo e eured gant e geniterv Maria Barbara, ma oa bamet gant he chemet a soprano. Da eo dezhañ en em gannañ evit dastum dezhi argouroù dereat hag evit ma kemerfe e wreg e blas en abadennoù (ne oa ket degemeret ar maouezed en tribun a enor betek an XIXvet kantved).\nEtre 1708 ha 1717, ograouer ha kentañ biolin e chapel dug a Weimar, edo en e gerzh an ograoù hag ivez laz klavioù ha kanañ an Dug. E-kerz ar c'houlzad-se e voe krouet ar bras eus e oberennoù evit ograoù (en o zouez an hini anavezetañ, an Toccata ha Fugenn e re leiañ BWV 565 ker-vrudet), eus e kanadennoù, eus e bezhioù evit klavisim awenet gant ar vistri meur italian ha gall. Met fellout a rae dezhañ kuitaat ar gêr-se ma kave hir e amzer enni. An Dug a Weimar a glevas ar c'heloù hag en reas prizoniad. Ret e voe d'ar priñs Leopold a Anhalt-Coethen dont d'e zieubiñ evit lakaat anezhañ da soner chapel e lez e Coethen.\nEtre 1717 ha 1723 e voe mestr a chapel e lez ar priñs Leopold a Anhalt-Cöthen. Ar priñs a zo anezhañ ur soner, evezhet ha kalvinour. Ar maread eürus-se m'emañ en e varr ar ro dezhañ an tu da skrivañ e oberennoù klaviel pennañ evit lud, fleüt, biolin (Sonadennoù ha partitaoù evit biolin a-unan), klavisim (kentañ levr ar « Stokelleg keidesaouek reizh »), gaolviolin (Heuliadoù evit gaolviolin a-unan), hag ar C'hwec'h Kengerzad Brandeburgat. Kavout a ra el lez-mañ an holl aezamant c'hoantaet a-fet archant ha mignoniezh. Met gant ur darvoud e vo eilpennet buhez Bach : marv e wreg Maria Barbara. Seul trebouletoc'h eo pa ne glev keloù eus marv hag obidoù Maria Barbara ken nemet goude dezhañ bezañ distroet eus Dresden. Dre-se e ra e soñj kuitaat al lec'h-se leuniet a gounioù ha tri abeg a vo kaoz eus e zisparti : n'helle ket kenaozañ a sonerezh sakr en ul lez kalvinour, ar pezh a vanke kalz dezhañ, hañval a ra eil gwreg an Dug bezañ un "amusa" ha Leipzig, lec'h m'eo vak ar garg a gantor, a rofe dezhañ ur vrud vrasoc'h en Impalaerded Santel kenkoulz hag e Polonia hag e Bro-c'hall (an Duc a Saks a zo Roue Polonia ha darempredet en deus lez Versailhez m'en deus dalc'het ganti liammoù mat). Tapout a ra kaout ar garg a gantor hag e kenaoz ar Basion hervez Sant Yann, kentañ oberenn liderezh o tont, gant gred, eus Cöthen.\nDelwenn e Leipzig\nEtre 1723 ha 1750, da lavaret eo ouzhpenn pemp bloaziad warn-ugent e Leipzig, e teu Bach war lerc'h Johann Kuhnau evel kantor an iliz lutherian sant Tomaz. Annezañ a ra eno gant e eil gwreg Anna Magdalena, merc'h ur soner meur eus lez Cöthen ha koristez en deus dimezet ganti e Cöthen. Kelenn a ra ar sonerezh, ar c'hatekiz hag al latin en div skol a iliz eus ar gêr: S.Tomaz evit ar re "baour" ha S. Nikolaz evit ar re "binvidik", met dav eo dezhañ ivez pourchas kevrollennoù niverus-tre evit an ilizoù, ur kanadenn evit pep Sul ha devezh gouel. N'eus ken nemet ur bleustradeg evit ar C'hanadennoù, met e kerz ar c'h-Kantor ez eus bet fiziet sonerien a-unan lugernus (an drompellourien) pe a live dreist, sonerien a-unan o tremen ha studierien ar c'h-Collegium Musicum. Al lazioù-kanañ, ne ouzer ket resis an niver a izili anezho, a hañval bezañ gouest da ganañ kevrennoù diaes. Bach en deus alies da c'houzañv gwarizi e geneiled a redi pergen ar skolidi da voikotiñ e gentelioù sonerezh. Ren a ra ur vuhez leun-barr a ouiziegezh, en ur sevel ul levraoueg arbennik war al levroniezh, an doueoniezh hag ar gevrinegezh. E wreg en skoazell kalz en e garg a g-Kantor en ur adskrivañ e holl gevrollennoù. Dre e garg a z-Director Musices en deus tu da heuliañ ar bodadegoù sonerezhel aozet e Kafedi Zimmermann evit bourc'hizien amatour a sonerezh ha da gemer perzh e breutadegoù ar Skol-Veur. Ne c’hwit digarez ebet da vont d'an opera e Dresden lec'h m'eo ograour e vab. E Leipzig eo e kenaoz ar bras eus e oberennoù sakr. Skrivañ a ra p'emañ er garg-se en tu-hont da 200 kanadenn, a chom 126 anezho. E Leipzig e skriv ivez ar pennoberennoù a zo eus ar c'h-Klavier-Übung, eil levr ar Stokelleg Keidesaouek Reizh, ar C'hinnigadur Sonerezhel, Arz ar Fugenn (manet nemeur diechu), ur mell oberenn evit ograou, met ivez peder Fasion (unan anezho gant daou laz-kanañ, ar Matthäus-Passion hollvrudet), ur Magnificat, 3 oratorio, hag e destamant sonerezhel, skrivet etre 1723 ha 1749: an Oferenn Veur e si leiañ.\nHêrezh J.S. BachAozañ\nBugale J.S. Bach, tiegezh BachAozañ\nJ.S. Bach en doe 20 a vugale gant div vaouez. Digant e bried kentañ, e geniterv, Maria Barbara Bach (1684-1720), en doe seizh bugel : Catharina Dorothea (1708-1774) ; Wilhelm Friedemann (1710-1784) ; Maria Sophia ha Johann Cristoph bet ganet d'ar 15 a viz Meurzy 1713, mervel a ra Johann devezh e ganedigezh ha Maria Sophia d'ar 17; Carl Philipp Emanuel, gwelloc'h anavezet dindan e lizherennoù-tal CPE (1714-1788) ; Johann Gottfried Bernhard (1715-1739); Leopold August (1718-1719).\nDa c'houde ec'h addimez gant ur ganerez a lez, merc'h eil henañ un trompellour, Anna Magdalena Wilcken en doe trizeg a vugale diganti : Christina Sophia Henrietta (1723-1726), Gottfried Heinrich (1724-1763), Christian Gottlieb (1725-1728); Elisabetha Juliana Friederica (1726-1781); Ernestus Andreas (Gwengolo-Here 1727), Regina Johanna (1728-1733), Christina Benedicta Louisa (badeziet d'ar 1añ a viz Genver 1730-4 a viz Genver 1730) ; Christina Dorothea (1731-1732) ; Johann Christoph Friedrich (1732-1795), Johann August Abraham (badeziet d'ar 5 a viz du 1753-6 a viz du 1733), Johann Christian (1735-1782), Johanna Carolina (1737-1781) ; Regina Susanna (1742-1809).\nAn hêrezh sonerezhelAozañ\nGant Johann-Sebastian en em gav ar sonerezh barok war un dro en e varr hag en e dermen. Kerkent ha marvet, ar soner ijinek-dreist a zo koulz lavaret ankounac'haet dre m'eo aet e-maez ar c'hiz, evel ar gendonouriezh bet kaset gantañ d'ur glokted dibar.\nAr vibien bet stummet gantañ Wilhelm Friedemann, Carl Philipp Emanuel, Johann Christoph Friedrich, Johann Christian a heulio hentoù disheñvel a oa bet divinet endeo gant Bach pa lavare « Carl Philipp Emmanuel a zo evel glaz Prusia, anavezet e vo met buan e tiaezhenno. Wilhelm Friedeman hepken a dapo ober e doull da badout ha pa ranko gortoz a-raok ober berzh ». En ur gemer harp war ar gelennadurezh sonerezhel zispar plantet en o fenn gant o zad en em daolo ar pevar mab buan war-du ar redenn rak-klasel a lañs neuze war ar Barok.\nNe oa ket disheñvel ar gont gant Wolfgang Amadeus Mozart e-unan, betek an devezh ma reas dezhañ ar baron Van Swieten, un den entanet gant ar sonerezh barok hag a oa en e gerz ul levraoueg sonerezhel pinvidik-kenañ, anavezout gant birvilh ul lodenn eus oberenn Bach hag Oratoriooù Händel. Mozart a dapas tennañ e vad eus an hêrezh divent -se, e zoare da genaozañ a voe kemmet un tu bennak, evel pinvidikaet, hep n'en dije ranket evit kelo-se dianzav e stil dezhañ e-unan : soñjal a reer pergen en e Requiem, er sinfonienn « Jupiter », a zo ar pevare luskad anezhi ur fugenn dre bemp mouezh skrivet e kendon eilpennek, e arroudennoù 'zo Die Zauberflöte, ha c'hoazh.\nLudwig van Beethoven a anaveze mat-tre oberenn Bach evit ar c'hlavisim, hag eñ yaouank e sone ul lodenn vras anezhi dre an eñvor. An Argemmoù Goldberg en deus kemeret da batrom a-benn kenaozañ e Argemmoù evit piano. War-dro fin e vuhez Beethoven a studias ivez Oferenn e si leiañ Kantor Leipzig. E giz-se, arz kendonouriezh Bach a awenas Beethoven evit kenaozañ e v-Missa Solemnis, oberenn a gomze war he divout evel pa vije « e vrasañ hini ».\nN'eo ken nemet e 1829 eo e lakas Mendelssohn, unan eus warlerc'hidi Bach e Sant Tomaz Leipzig seniñ en-dro Pasion hervez Sant Vazhev en Thomas-Kirche (Iliz Sant Tomaz). Evel-se e reas da galz a dud anavezout en-dro, en XIXvet kantved, ijin-dreist ar sonaozour ankounac'haet. Ar re romantel, alaman da gentañ, o deus neuze sammet an hêrezh-se, en ur azasaat anezhañ da goustoù ar XIXvet kantved, ha pergen Brahms e Vienna.\nDibaoe e chom e oberenn, distag diouzh emdroadur ar goustoù, an daveenn diziouerus hag dibar eus ar sonerezh kornôgat a-bezh. A-hervez Azia zoken a vije tapet gant ar birvilh, ha pergen Japan. Karl Straube a roas lañs, er bloavezhioù 1930 e Leipzig, d'un doare nevez da lenn oberennoù Bach gant lazioù klav ha kanañ nebeutoc'h niverus eget re jubennadurioù an XIXvet kantved ; Straube a sono ivez an oberennoù a reer teorikel anezho evel Arz ar fugenn (gant klaviaz evelato). Disoc'hiñ a raio an « adnevezadur barok »-se adalek ar bloavezhioù 1950, gant jubennourien evel Gustav Leonhardt hag e ziskibien niverus, pe Nikolaus Harnoncourt. Gustav Leonhardt ha Nikolaus Harnoncourt a vo ar re gentañ d'enrollañ an holl ganadennoù. Ret mat ivez menegiñ John Eliot Gardiner, a zo abaoe ar bloavezhioù 70 e penn ar Monteverdi Choir hag an English Baroque Soloists bet krouet gantañ. Kaset en deus da benn e 2000, da geñver 250vet deiz-ha-bloaz marv Bach ur gentaenn bedel : jubenniñ an holl ganadennoù sakr (chom a ra en tu-hont da 200 anezho) e-kerzh sonadegoù dre ar bed a-bezh e-korf ar bloavezh. Un dudenn e-touez ar re bouezusañ er mare-mañ a zo evel-just Philippe Herreweghe, a ren klaviaz ar Chapel Roueel hag ar Collegium Vocale e Gent. Harnoncourt, Leonhardt, Gardiner ha Herreweghe a zo e-touez ar pennoù ar muiañ priziet evit sonerezh Kantor Leipzig, kement dre spister ha mailhoni teknikel ha dre binvidigezh ar jubenniñ hag o eztaolusted.\nGlenn Gould a ziskuilho ivez holl ijin-dreist Bach en ur lakaat ar pouez war ar wiridigezh, kement ha war an dastalmerezh, dre-benn d'e jubennadennoù war ar piano. Glenn Gould a vo tizhet gantañ barr e alkimiezh sonerezhel en eil enrolladenn eus an Argemmoù Goldberg e 1981.\nHa pa vije jubennet fall, adkempennet (Jacques Loussier pe Wendy Carlos), treuzlec'hiet eus un eil klav d'egile, pe c'hoazh azasaet war un dastalm jazz, a zalc'h ar sonerezh-mañ e berzhioù kenedel, evel ma rofe pinvidigezh e framm ur pouez dister d'ar peurrest.\nMarcel Dupré a sone oberenn glok Bach evit ograou dre an eñvor, evel ma rae Helmut Walcha, an ograour alaman meur, dall anezhañ adal e oad-krenn, hen deskas dre selaou aketus.\n« E-tal hennezh, n'eo an holl re all ken nemet bugale », Robert Schumann ;\n« Paneve Bach, e kollfe an doueoniezh he divoud, a vije ar grouidigezh neuziek hag an netra ezkrerius », « Ma 'z eus unan a zo dleour-holl da v-Bach, ez eo Doue hennezh », Emil Michel Cioran, Silogismoù ar c'hwervoni, Gallimard ;\n« Treiñ a ra ar sonerezh, gant Bach, d'ur boud bev, loper ha gwiridik », Pierre Vidal.\n« Da gentañ ez eus Bach … ha da eil an holl re all . » Pablo Casals\n« Daoust d'am c'harantez vras evit kalz reoù all – ha n'emañ ket Beethoven ha Mozart ar re zisterañ – n'hallan ken nemet sevel a-du gant Casals : o mestroniañ a ra Bach holl. » Paul Tortelier\nBeethoven, en ur c'hoari gant anv Johann Sebastian Bach (Bach a dalvez kement ha gwazh en alamaneg) a gave dezhañ en dije degouezhet gwelloc'h Meer (ar mor) da veurded ha ampler e ijin.\nAr reizhiad niverenniñ BWVAozañ\nRenabl oberennoù Bach a voe savelet gant Wolfgang Schmieder hag anavezet eo gant an teskanv "BWV", a dalvez Bach Werke Verzeichnis ('Katalog Oberennoù Bach'). Embannet e voe e 1950. A-wezhioù e reer niverennoù Schmieder eus ar re BWV, pe c'hoazh e implijer S (evit Schmieder) e-lec'h BWV. Aozet eo ar c'hatalog dre zodennoù ha neket hervez red an amzer. E-touez an abegoù evit an dibab-se :\nDiasur eo deiziad oberennoù 'zo. Pa gaver un deiziad war gevrolennoù, e c'hell bezañ ken buan all hini m'eo bet adskrivet pe kempennet an oberenn.\nOberennoù Bach bet embannet etre 1850 ha 1905 gant ar "Bach Gesellschaft Ausgabe" a oa strollet dre rumm endeo. Kenkoulz e oa da Schmieder kenderc'hel gant ur boaz diazezet mat.\nBWV 1-222 eo ar c'hanadennoù, BWV 225-248 an oberennoù a-gor graet war ur skeul bras, BWV 250-524 ar c'horalioù ha kanennoù sakr, BWV 525-748 an oberennoù evit ograoù, BWV 772-994 an oberennoù all evit binvioù dre stokell, BWV 995-1000 ar sonerezh evit binvioù dre gerdin, BWV 1001-1040 ar sonerezh kambr, BWV 1041-1071 ar sonerezh klaviazel ha BWV 1072-1126 ar c'hanonoù ha fugennoù.\nRoll kenaozadurion J.S. Bach (e saozneg)\nKanadennoù BWV 4, BWV 6, BWV 21, BWV 78, BWV 106, BWV 140, BWV 136, BWV 198, BWV 146, BWV 177, BWV 127, BWV 35, BWV 51, BWV 56, BWV 82, BWV 201, BWV 205, BWV 208, BWV 211, BWV 212.\nPasion hervez Sant Yann, BWV 245 ;\nPasion hervez Sant Mazhev, BWV 244 ;\nOferenn e si leiañ BWV 232 ;\nOratorio Nedeleg, BWV 248 ;\nMotedoù, BWV 225 da BWV 231 ;\nToccata ha fugenn e re leiañ evit ograoù, BWV 565 hag un nebeud heuliadoù Rakkerz ha Fugenn evel BWV 542, 543, 544, 545, 582;\nArgemmoù Goldberg, BWV 988 ;\nAr c'hwec'h partitaoù evit klavisim, BWV 825 da BWV 830 ;\nImbroudennoù ha sinfoniennoù, BWV 772 da BWV 801 ;\nImbroudennoù, BWV 772 [Media:Bach-invention-01.mid]\nSinfonienn, BWV 787 [Media:Bwv787.mid] -->\nAr 6 heuliad saoz, BWV 806-811"" ;\nAr 6 heuliad gall, BWV 812-817"" ;\nAr Stokelleg Keidesaouek Reizh, BWV 846 da BWV 893 ;\nRakkerz I, BWV 846 [Media:Wtk1-prelude1.mid]\nSonadennoù ha partitaoù evit biolin a-unan, BWV 1001 da BWV 1006 ;\nHeuliadoù evit gaolviolin a-unan, BWV 1007 à BWV 1012 [kevrollenn]\nSonadennoù evit fleüt, BWV 1013, BWV 1020, BWV 1030 da BWV 1035 ;\nAr c'hwec'h kengerzad brandeburgat, BWV 1046 da BWV 1051 ;\nKengerzadoù evit biolin, BWV 1041, BWV 1042, BWV 1043 ;\nKengerzadoù evit klavisim, BWV 1052 à BWV 1065 ;\nHeuliadoù evit laz-seniñ, BWV 1066 à BWV 1070 ;\nAr C'hinnigadur sonerezhel, BWV 1079 ;\nArz ar fugenn, BWV 1080;\nMistri laz-seniñ : Karl Richter, Pablo Casals, Karl Munchinger, Gustav Leonhardt, Frans Brüggen, Nikolaus Harnoncourt, Jordi Savall, Reinhard Goebel, Philippe Herreweghe, Masaaki Suzuki, Sigiswald Kuijken\nGaolvioloñsourien : Pablo Casals, Paul Tortelier, Pierre Fournier, Janos Starker, Anner Bylsma, André Navarra, Mstislav Rostropovitch, Yo-Yo Ma\nBiolinourien : David Oïstrakh, Nathan Milstein, Georges Enesco, Yehudi Menuhin, Sigiswald Kuijken, Hilary Hahn, Arthur Grumiaux.\nSonerien dre stokelleg : Glenn Gould, Wanda Landowska, Edwin Fischer, Ralf Kirkpatrick, Helmut Walcha, Sviatoslav Richter, Marie-Claire Alain, Gustav Leonhardt, Michel Chapuis, Friedrich Gulda, André Isoir, Pierre Hantaï, Masaaki Suzuki, Murray Perahia, Pierre Réach, Rosalyn Tureck, Blandine Verlet, Scott Ross.\nVie de Johann Sebastian Bach, Johann Nikolaus Forkel : kentañ buhezskrid ar sonaozour (1802).\nJean-Sébastien Bach, Alberto Basso : diazlevr dave diwezhañ (Editions Fayard - 1984 evit an droidigezh c'hallek).\nTitl orin : "Frau Musica - La vita e le opere di J.S. BACH" (E.D.T./Musica - 1979).\nMoi JSB, Jean Pierre Grivois : Buhezskrid klok-kenañ er c'hentañ gour unan (Editions Héloïse d'Ormesson - 2005),\nBach en son temps, Gilles Cantagrel (Editions Fayard - juin 2003), ISBN 2-213-60007-4,\nLe Moulin et la rivière, air et variations sur Bach, Gilles Cantagrel - oberenn priziet gant Akademiezh Charles Cros hag Akademiezh an Arzoù-Kaer (Editions Fayard - Genver 2004), ISBN 2-213-60128-3.\nArgemmoù Goldberg BWV 988/1087\nOferenn e si leiañ BWV 232\nAr Stokelleg Keidesaouek Reizh BWV 846-893\nAdtapet diwar « https://br.wikipedia.org/w/index.php?title=Johann_Sebastian_Bach&oldid=1985368 »\nDernière modification le 8 Ebr 2022, à 16:18\nKemmoù diwezhañ degaset d'ar bajenn-mañ d'an 8 Ebr 2022, da 16:18.


Gàidhealtachd, pe A' Ghàidhealtachd gant ar ger-mell, pe gouezelegva, a reer eus al lodennoù eus Bro-Skos (Uheldirioù hag inizi ar c’hornôg) a zo pe a oa kreñvlec’hioù ar gouezeleg. Tost eo ar ger-se d’ar ger Gaeltacht a vez implijet en Iwerzhon, evit ober anv eus an toleadoù iwerzhonek.\nDregantadoù a ouezelegerien e Bro-Skos, e 2001. Ne weler ket enezegoù Orc'h na Shetland war ar gartenn.\nUr vro sevenadurel eo ar Gàidhealtachd, kentoc’h eget ur vro istorel pe douaroniel. Daoust ma’z eus bet kollet tachenn gant ar gouezeleg en Uheldirioù Bro-Skos, a-hed an istor, e weler c’hoazh ar merk splann eus ar yezh-se en anvioù-lec’h ul lodenn vat eus ar vro. En amzer dremenet e veze komzet gouezeleg dre un darn vras eus Bro-Skos, nemet rannvroioù ar su pellañ hag inizi an norzh (Orc'h, Shetland). Kalz anvioù-lec’h « saoznek » a zeu eus ar gouezeleg : Dundee (Dùn Dèagh), Inverness (Inbhir Nis), Argyll (Earra-Ghàidheal), Galloway (Gall-Ghaidhealaibh)... Dre ma veze komzet scots e lez rouaned Bro-Skos, e Dinedin, e tigreskas ment ar Gàidhealtachd, da lavaret eo tachenn ar gouezeleg.\nE gouzeleg e reer alies gant ar ger Galldachd (Gall-va, Bro-C’hall, gant ar ger Gall o talvezout da envel unan estren, unan n’eo ket Gael, n’eo ket Gouezel) evit Izeldirioù Bro-Skos. Evit un abeg heñvel e reer gant an droienn Inizi Gall (Innse Gall, « inizi an estrenien ») evit inizi ar c'hornôg, abalamour ma voent poblet gant Lec'hlenniz.\nAdtapet diwar « https://br.wikipedia.org/w/index.php?title=Gàidhealtachd&oldid=1664614 »\nDernière modification le 26 Gwe 2015, à 13:12\nKemmoù diwezhañ degaset d'ar bajenn-mañ d'an 26 Gwe 2015, da 13:12.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/457 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/457\nI. S. PER, V.\nar re all. (16) Mes ma souffr evel christen, ne dle ket kaoud mêz, mes renta gloar da Zoue evit kement-se. (17) Rag dond a ra an amzer ma tle ar varn commans dre di Doue ; ha mar commans dreizomp-ni, petra e vezo fin ar re na zentont ket ouz Aviel Doue ? (18) Ha mar bez a boan salvet an den just, petra e teui da veza an den impi hag ar pec’her ? (19) Ra zeui eta ar re a c’houzanv dre volontez Doue, da erbedi dezhan ho eneou, evel da eur Chrouer fidel, en eur ober ar mad.\nPEDI a ran ar re Ancien pere a zo en ho touez, me pehini a zo ive Ancien assambles ganthe, ha test euz a souffransou ar C’hrist, ha lodennec euz ar gloar a dle beza diskouezet : (2) Messait denved Doue pere a zo en ho touez, o teuler evez varnezhe, nann dre fors, mes a volontez-vad ; nann evit eur c’hounidegez vil, mes dre garantez ; (3) nann evel pa vijec’h mestr var ar re a zo bet fiziet enoc’h, mes o rei skouer vad dezhe. (4) Ha pa zeuio ar Pastor souveren, c’houi a recevo ar gurunen ziwenvus a c’hloar. (5) C’houi ive evel-se, tud yaouank, en em zoumetit d’ar re ancien, hag o plega holl an eil d’egile, en em viskit a humilite ; rag Doue a stourm ouz ar re ourgouillus, mes ober a ra trugarez d’ar re a zo humbl. (6) Plegit eta gant humilite dindan an dorn galloudus a Zoue, evit ma savo ac’hanoc’h pa vezo deuet an amzer ; (7) o teurel varnezhan hoc’h holl zourciou, rag hen hen deuz sourci ac’hanoc’h. (8) Bezit sobr, beillit ; rag hoc’h enebour, an diaoul, a ra an dro deoc’h, evel eul leon o iudal, o klask piou a hello da lounka. (9) Stourmit outhan, o choum stard er feiz, o c’houzout penaos ho preudeur, pere a zo er bed, a c’houzanv ar memeus poaniou. (10) Hogen, ra zeui an Doue a bep gras, pehini hen deuz hor galvet d’he c’hloar eternel en Jesus-Christ, goude ma ho pezo gouzanvet eun neubeud, d’ho renta parfet, ferm, krenv ha stard en ho sa. (11) Dezhan ar gloar hag ar galloud da viken ! Amen.\n(12) Scrivet em euz deoc’h e ber gomzou dre Silvanus, pehini a zo, evel ma c’histiman anezhan, eur breur fidel, en eur exhorti ac’hanoc’h hag en eur assuri deoc’h penaos ar gwir c’hras a Zoue eo an hini en pehini e choumit stard. (13) An assamble euz ar re choazet a zo en\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/457&oldid=125590 »


Poltreder stumm - Wikipedia\nUr poltreder stumm (eus ar saozneg compact camera), a zo ur benveg poltriji bihan ha skañv, peurliesañ e vez emgefreek pep tra enno, bizet e vez ganto dre ur bizer bihan pe dre ur skramm gant strinkennoù liñvel. Graet eo dreist-holl evit an dud a glask ur benveg eeun hag aes da implij, hep mont re war dachenn an teknik (Digoradur, amzer poziñ, ISO).\nKavet e vez un nemedenn eus tu ar potreder stumm arc'hantel : ar poltreder prest da skeudenniñ (ur wech echu ar film e-barzh, ne c'heller ket adimplijout ar voest).\nE penn kentañ 2008 e kaver poltrederioù niverel gant ur paker, dezhañ etre 4 ha 12 milion a biksel, ur zoom optek etre 3 ha 4 d'an aliesañ ha betek 10 d'ar muiañ. Tu 'zo gant darn eus ar poltrederioù niverel-se ober filmoù bihan gant pe hep ar son hervez ar poltreder. Kavout a raer ivez fonksionoù ouzhpenn war poltrederioù stumm a renk uhel evel ar Wi-Fi...\nAdtapet diwar « https://br.wikipedia.org/w/index.php?title=Poltreder_stumm&oldid=1469728 »


Deiziadur hebraek - Wikipedia\n(Adkaset eus Deiziadur yuzev)\nNisan - 30 devezh\nIyar - 29 devezh\nSivan - 30 devezh\nTammuz - 29 devezh\nAv - 30 devezh\nElul – 29 devezh\nTishrei - 30 devezh\nC'heshvan - 29 pe 30 devezh\nKislev – 30 pe 29 devezh\nTevet – 29 devezh\nShevat – 30 devezh\nAdar I – 30 devezh (er bloavezhioù « bizeost »)\nAdar pe Adar II - 29 devezh\nAr miz Adar I zo ur miz ouzhpenn ha ne vez kavet nemet er bloavezhioù 13 miz. Er bloavezhioù all e reer Adar hepken eus Adar II.\nNisan ha Tishrei a seller outo o-daou evel miz kentañ ar bloaz. Tishrei eo ar miz ma vije bet krouet ar bed. Niverenn ar bloavezh a cheñch d’ar 1añ eus Tishrei (ha neuze e vez lidet gouel Rosh Hashana). Nisan eo ar miz ma vije get aet an Hebraed kuit eus Ejipt (gouel Pesac'h).\nAr 1añ eus Tishrei 5768 hervez an deiziadur hebraek a vo d’an 13 a viz Gwengolo 2007 hervez an deiziadur gregorian.\nMozaikenn a daolenn an arouezkelc’h en ur sinagogenn eus ar VIvet kantved e Beit Alfa, Israel.\nMiz : pep miz a grog da vare al loar nevez.\nSizhun : seizh devezh a vez en ur sizhun. Ar sabad (sadorn) eo ar seizhvet devezh, deiz an diskuizh gouestlet da bediñ Doue hervez ar relijion yuzev. N’eus nemet devezh ar sabat en deus ur gwir anv. An devezhioù all a vez anvet devezh kentañ, eil devezh… Ar gwener eo "devezh ar prientiñ" (evit ar sabad).\nDevezh : an devezh a grog da vare kuzh-heol, pa weler stered an oabl. En doare hengounel da rannañ an devezh e vez 12 eurvezh, keit-ha-keit, e-pad an noz, ha 12 eurvezh, keit-ha-keit ivez, e-pad an deiz. Kement-se a dalvez e vez hiroc’h an eurvezhioù deiz eget an eurvezhioù noz e-pad an hañv ha berroc’h e-pad ar goañv.\nLe Calendrier Hébraïque.\nAdtapet diwar « https://br.wikipedia.org/w/index.php?title=Deiziadur_hebraek&oldid=1821845 »


c'hwitañ - Wikeriadur\n(Adkaset eus c'hwitet)\nc'hwitañ (war) /Distagadur ?/\nc'hwitañ war un dra, war un den\nTeir gwech e oa c'hwitet an dantist war ma dant. — (Jules Gros, Le trésor du breton parlé Deuxième Partie, 1970, p. 83.)\nPa 'neus c'hwitet war merh ar mêr. — (Jules Gros, Le trésor du breton parlé Deuxième Partie, 1970, p. 83.)\nHomañ n'he-deus c'hwitet war bred ebed. — (Jules Gros, Le trésor du breton parlé Deuxième Partie, 1970, p. 83.)\nHomañ n'he-deus ket c'hwitet war bred ebed. — (Jules Gros, Le trésor du breton parlé Troisième Partie, 1974, p. 191.)\ngalleg : échouer (fr) , râter (fr) , manquer (fr)\nAdtapet diwar « https://br.wiktionary.org/w/index.php?title=c%27hwitañ&oldid=227517 »\nKemmoù diwezhañ degaset d'ar bajenn-mañ d'an 22 Kzu 2016, da 10:11.


Pajenn:Pompery - Quelennou var labour pe gonnidegues an douar, 1851.djvu/30 - Wikimammenn\nPajenn:Pompery - Quelennou var labour pe gonnidegues an douar, 1851.djvu/30\nAn tu guella peurvuia ac en essa evit guellad an douarou losq, zo teurel ebars an treaz creguennec e caver en ochou. E guisse e digasser en douar eun danvez pinvidic meurbed, dré pini eller caout buan an eostou né zeuont német er guella douarou. Goudé ma zéo bet trezet, é lequeer péurvuia eun eost ségal vinis ; an tréaz en deus guelléet quemend an douar, ma veller alies ar guinis gounid var ar ségal, he vouga ha quemmerout an douar evit-an e-unan : lec’h caout ségal vinis néoster nemet guinis diguemmesq. An douarou scân, eur vech trezet, é roont ivez An treaz a zo guelloc’h evit ar scotil en douarou scân. melchennou mad, panès brao, etc. An treaz zo guelloc’h evit ar scotil da guellad an douarou-mâ, abalalamour, dré ma pem quemmesq buanoc’h gât an douar, é ners a verq doc’htu, ha ners ar scotil né ra\nAdtapet diwar « https://br.wikisource.org/w/index.php?title=Pajenn:Pompery_-_Quelennou_var_labour_pe_gonnidegues_an_douar,_1851.djvu/30&oldid=96209 »\nKemmoù diwezhañ degaset d'ar bajenn-mañ d'an 28 Du 2016, da 14:15.


Pajenn:Troude ha Milin - Ar marvailler brezounek.djvu/346 - Wikimammenn\nPajenn:Troude ha Milin - Ar marvailler brezounek.djvu/346\n— Pa gerrot, eme Gristof. Dre ann hent m’oc’h deut e c’hellit distrei d’ho kear ; evelato e kav d’in, pa vez debret ha pa vezer bet boetet mad, ne d-eo ket brao laerez tud ann ti-ze. — Piou a zo laer, eme ar roue, ar goad o tont dindan he ivinou. — Ne ouzounn muioc’h evid-hoc’h-c’houi piou eo al laer, ha gouzout a garfenn evelato. — Gwezet e vezo, eme ar roue, ha dioc’h-tu zo-ken. Petra zo diank d’id, Kristof ? — Ann anaf kaera am boa eo ; ann hini a ioa great gant eur mean kaer hep-ken. Bremaik edo gan-e-hoc’h oc’h eva oc’h taol.\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/346&oldid=144323 »


Kaozeadenn Implijer:Guénael~brwiki : diforc'h etre ar stummoù - Wikipedia\nKaozeadenn Implijer:Guénael~brwiki : diforc'h etre ar stummoù\nKaozeadenn Implijer:Guénael~brwiki (kemmañ)\nStumm eus an 14 Her 2009 da 13:36\n7 823 okted ouzhpennet , 12 vloaz zo\nStumm eus an 2 Her 2009 da 15:29 (kemmañ)\nMeven (kaozeal | degasadennoù)\nStumm eus an 14 Her 2009 da 13:36 (kemmañ) (dizober)\nMewenn (kaozeal | degasadennoù)\n[[Implijer:Meven|Meven]] 2 Her 2009 da 15:29 (UTC)\n== E ser doareoù Bianchi-Bihan ==\n=== E ser va stankadennoù ===\nKalz buanoc'h e vin diwar-benn "respont"[http://br.wikipedia.org/wiki/Kaozeadenn_Implijer:Meven#Stankadenn_nevez] Bianchi-bihan, a skriv er wezh-mañ diwar bluenn Neal.\n*Da gentañ-holl n'eo ket gwall dener treuzkompradennoù BB "Neal" a lenner en he "respont" pa n'em eus kaset netra dezhi. Da veur a zilenner 'm eus kaset va zestenn, tamm ebet dezhi avat.\n*Kompren a c'haller aes a-walc'h n'eur ket gwall blijet gant pezh 'm eus skrivet. Hogen goulenn a ran da bep hini adlenn va zestenn ha lavarout din hag-eñ e kavo enni un emzalc'h "tagus ha kunujennus" eus va ferzh. An div arroudenn nemeti meneget gant BB zo "Ne c'hallomp ket mui plegañ dirak diktatouriezh brizhkefredourion dizesk ha tagnous" hag an devoud m'emañ Neal "e dorn Bianchi-Bihan". Gwirionezioù anat da'm meno, d'ar gwashañ un ali ha n'eo ket BB a-du gantañ...Hogen, kunujennoù ? Gwall vuan ez erruer e domani ar c'hunujennoù, gouez da vBB/"Neal", a hañval gwall gizidik... Abalamour da se on bet stanket 3 miz da gentañ, ur bloaz da c'houde, diverket eus roll an emstriverion ha zoken eus an dilennerion ! Mendare petra vefe ur vro renet gant tud a-seurt-se. Er broioù dieub e vez asantet d'ar re n'int ket a-du gant ar re a zo er galloud da ezteurel o savpoent. Naturel a-walc'h e kavan bezañ kaset va savpoent d'an dilennerion. BB en defe gallet mouezhiañ a-enep din, goulenn digant ar Wikipedidi all ober kement-all da ziskouez d'an holl pegen enebet ez int ouzhin, kas ul lizher kevatal -n'eo ket evel merour (dindan anv Neal), evel n'eus forzh petore Wikipediad ne lavaran ket. Krediñ a reer amañ bezañ e Frañs da c'hrez "enstriverezhioù kefridiel" Napoleon III pa ne oa asantet d'en em lakaat war ar renk nemet ar re a-du gant ar galloud staliet. Pelec'h eo bet stummet BB -ha pa vefe amañ dindan anv "Neal" ? E Tirana pe e Minsk ? En ur Republik bennak eus Suamerika (evel an San Teodoros, da skouer) ? Pe e Brussel gant ar re a zo boas da dremen e-biou disoc'h mouezhiadennoù pa n'int ket a zo gortozet (evel e Danmark, Izelvroioù, Frañs, Iwerzhon...) : nec'het e vez d'an tu enep d'ezteurel e savpoent, dilamet eus o gwir da vouezhiañ ar re n'int ket a-du gant ar re zo penn ar galloud. Estregedon ez eo bremañ tro [[Implijer:Gwilhmod|Gwilhmod]][ http://br.wikipedia.org/wiki/Wikipedia:Kumuniezh/votadeg_evit_merourien_Gwengolo_2009].\n*Kement-all a c'haller gwelout evit ar wiriekadenn IP bet goulennet. An disoc'h oa e oa disheñvel an IPoù arveret ganin ha gant reoù all tamallet. Neuze e oa eilgeriet ne broue ket an IPoù disheñvel e oa disheñvel o arverion. A zo gwir moarvat. Met neuze perak ober un enklask ? An disoc'h n'en deus talvoudegezh nemet ma 'z eo diouzh an tu mat. Kaerat reizhiad varnerezhel e rouantelezh BB -hag e sekreour Neal- ! Ha pa vefe bet heñvel an IPoù, petra a vefe bet lavaret ? Ha ! Setu ar brouenn !...\n=== E ser an dilennadeg ===\n*...dres ! An disoc'hoù ne hañvalont ket pezh a oa gortozet gant BB "Neal", gant tud enebet ouzh BB ha ne oant ket gortozet. Ha neuze BB -bepred dindan anv "Neal"- da glask hag-eñ ne vefe ket un tamm irienn bennak : Kement a dud a-enep BB ? Ne c'hall ket bezañ ! Ha neuze BB "Neal" da c'houlenn un tamm enklask diwar-benn ar stankadennoù hag an IPoù digant un atebeg bennak eus ar Wikipedia gallek[http://br.wikipedia.org/wiki/Kaozeadenn_Implijer:Neal#r.C3.A9ponse_.C3.A0_:_Commentaire_urgent_de_la_part_du_mod.C3.A9rateur_du_Wikip.C3.A9dia_breton] ha [http://fr.wikipedia.org/wiki/Discussion_utilisateur:Darkoneko#Voir]. Ha disoc'h e enklask a voe e voe heñvel IPoù...Bianchi-Bihan ha Kdbzh, arveret stank ganto an hevelep urzhiataer e-pad ur sizhunvezh bennak e miz gouere ! Nag un dichañs ! Ha neuze BB "Neal" da douiñ n'eo ket Bianchi-Bihan ha Kdbzh an hevelep den ! Neuze, disheñvel talvoudegezh an enklaskoù hervez piv zo e kont : diouzh un tu IPoù disheñvel ne vir ket ouzh un hevelep arverer da vezañ a-dreñv, diouzh an tu all un hevelep IP ne brou ket ez eo an hevelep hini a zo a-dreñv...Ne lavaran ket ez eo Bianchi-Bihan ha Kdbzh an hevelep hini -pezh n'int ket din da c'houzout-, met petra vefe lavaret ma vefe merket va IP e-touez an dilennerion ? Pe IPoù heñvel e-touez ar re "n'o deus mouezhiet mat" ? Emichañs e vo plijet ar re-se -ar re o deus mouezhiet a-enep BB- da zeskiñ an diskred zo warno da vezañ keniriennourion ganin...Mouezhiet 'm eus gant ur c'hont savet a-ratozh evit se, hogen dindan un lesanv splann a-walc'h -'''Mewenn'''-, n'em eus ket klasket kuzhat piv oant : kement-se a dalveze mat, da vihanañ, ur bloaz stanket, ken grevus ma'z eo kement-se, anat deoc'h ! Dreist-holl e lenner diwar bluenn "Neal" ''Goût a ra an holl, da skouer, n'hall ket ar verourion kemer divizoù diwar-benn kaozeadennoù m'o deus kemeret perzh enne?'' [http://br.wikipedia.org/wiki/Kaozeadenn_Wikipedia:Kumuniezh/votadeg_evit_merourien_Gwengolo_2009#Ali.2FRespont_Neal]. Met kement-se n'eo ket un arver personel eus e c'halloud, anat deoc'h !\n*Petra mouezhiañ ? Disorc'hoù kentañ ar vouezhiadeg a ziskouez mat ne c'hall ket mui meur a hini gouzañv diktatouriezhig BB war Wikipedia. Met an holl a hañval krediñ ne vefe nemet dindan e anv ez eo noazus. Evel-se en deus Ex-Smith -a hañval dizañjer- mouezhioù tost an holl dilennerion. Ha padal e ranker merkañ ez eo e-touez ar re o deus kinniget BB da verour, mouezhiet en deus eviti, ha BB hec'h-unan he-deus mouezhiet ha kinniget Ex-Smith. Arvar zo e vefe eta Ex-Smith evel Neal, eleze un anv hepken a sevenefe doujus kement a lavaro dezhañ BB ober. Erbediñ a ran eta mouezhiañ '''a-enep''' dezhañ. Hag ar re all ? Amjestr eo lec'hiadur Y-M D, pa hañvale kenlabourat digudenn gant BB. Skrivañ a ra [http://br.wikipedia.org/wiki/Kaozeadenn_Wikipedia:Kumuniezh/votadeg_evit_merourien_Gwengolo_2009#Ali_Y-M_D]. ''A-du penn-da-benn gant ar mennozh da geñver ar fiziañ a ranker kaout er merourien. Dre-se ez on a-du evit ma vefe skarzhet eus ar votadeg ar re bet stanket e-pad ar prantad-kinnig'', da lavarout eo neuze '''me'''. N’on ket feuket gant kement-se, hag ar gwir en deus Y-M D da vezañ displijet ganin, hogen kement-se a dalvez kement ha sevel a-du gant tuad BB. Kement-all n’en deus ket miret outañ a resev un tamm evezhiadenn dismegañsus a-zoare a-berzh BB : ''Ne welan ket penaos e vo gallet ober pennadoù eus an dibab hep peurvestroniañ ar yezh''[http://br.wikipedia.org/wiki/Wikipedia:Kumuniezh/votadeg_evit_merourien_Gwengolo_2009#VOTO.C3.99_4]. Padal en deus Y-M D mouezhiet '''neptu''' da geñver BB, tra ma vouezhie Belvar -en deus e ginniget- '''a-enep''' da vBB. Gwendal P. ha Malo, diouzh o zu, ne lavaront netra. Mat e vefe d'an tri-se sklaeraat o emzalc'h hag o lec'hiadur a-zivout ar reuz degaset gant BB abaoe re bell zo bremañ. Gwelout a reer daou duad : diouzh un tu skipailhig BB, a vod tud en em anavez mat-tre, a vouezh bepred ez-emskiantek en hevelep doare, diouzh un tu all "ar re all", n'o deus da voutin nemet an devoud ma ne asantont ket diktatouriezhig BB hep en em glevout kentrezo, pezh a zo yac'h pa dalvez kement-se chom stag ouzh ar '''frankiz'''. Hogen da vezañ strewet evel-se e weler ne c'hall hini ebet anezho bezañ dilennet da verour ha da gempouezañ galloud skipailhig BB. En tu-hont d'o diforc'hioù reizh e vefe mat dezho en em glevout ha mouezhiañ evito-holl : Gwendal P., Y-M D ha Malo. Met, pa n'hon eus netra da zibab dirak BB hag Ex-Smith, ez erbedan da c'hortoz mouezhiañ '''evit''' an tri-se, gant ar spi e c'hallfent kempouezañ ar skipailgig a-vremañ.\nAdtapet diwar « https://br.wikipedia.org/wiki/Dibar:MobileDiff/578280 »


Journal de Renaud Camus, dimanche 22 mai 2022\ncréée le dimanche 22 mai 2022, 15 h 03Plieux, dimanche 22 mai 2022, onze heures et demie du matin. Ces jours sont empreints d’une curieuse absence, comme si l’on était déjà mort — il est ~~~~~ ~~~’~~~ ~~~ ~~~ ~~~~ ~~~~~~~ ~~~~~. ~~~ ~~~ ~~~~~~ ~~~~, ~~~ ~~~~~ ~~~~. On se touche ~~ ~~~~~~. ~~~~~ ~~~ “prend”.\nLa ~~~~~~~ ~~~~ ~~~~~ ~~~~~~~, ~~~~~~~~~~~~~~~ (~~~~~ ~~~~ ~~~~~~~~~~~~~~) — ~~’~~~~ ~~~~~-~~~~~ ~~~~~ : ~~~ ~~’~~ ~~~~ ~~~~~ ~~~~~ ~~ ~~~~~ ; ~~~~ pièces, les meubles, ~~~~ ~~~~~~~ ~~’~~ ~~~~~~~~~~~ ~~~~~~ ~~~~ ~~~~~~~~~~. ~~’~~~~ ~~~~~~~~~~~ ~~~ ~~~’~~~ ~~~~~~~~ ~~ ~~’~~~~~~ ~~~ ~~~ ~~~~~~~, ~~~ ~~’~~~~~~~, ~~~ ~~~ ~~~~~~~~~~~~~ ~~~~~~~~~~~~. ~~~~~~ ~~~ ~~~~~ ~~~~~ que des souvenirs, ~~~~~~ ~~~~~~. ~~~ ~~~~~~ ~~~~ ~~~~~~~~~~~ ~~~~~ ~~~~ ~~~~~~, ~~~~. ~~~~~ ~~~~~~~~~ ~~~ ~~~~~~~~~~~ ~~~~~ ~~~~~ ~~~~~~~-~~~~~~, ~~ ~~~ ~~~~~~~~ ~~~ l’artiste.\nTout ~~~~~ ~~~~ ~~’~~~~ ~~~~~~~~~ ~~~ peu pesante, ou ~~’~~~~ ~~~~~~ ~~~~~~ ~~~~~~~~, ~~~~~~ ~~~~ ~~~~~~~ ~~~ ~~~~. ~~~ ~~~~~~ ~~~ ~~~~~~~~~~~~ ~~~~~~~~. ~~~~~ ~~~ ~~~~~~ ~~~ ~~~~ ~~~~~~~ ~~~~~ ~~~~~~~~~~~. ~~~~~-~~~~~ ~~~~-~~~ ~~~ ~~~~~~~~~, ~~~~~. Sa maîtresse a ~~~~~~ ~~ ~~~~~~ ~~~ ~~~~ ~~’~~~~ ~~~~~~~ ~~~ ~~~~~-~~~~~~~-~~~~~ ~~~~~~, ~~~~~~~~~~. ~~’~~~~ ~~~ ~~~~ ~~’~~ ~~~~~~~ ~~~ ~~~~~~~~~ ~~~~ ~~’~~~~~~~~~~~~~, ~~~~~ ~~~ ~~~ ~~~~~~~~~ ~~~~~~~~~~~~. ~~’~~~~~~~~ ~~’~~~~~~ échappé.\nÀ cause de ~~’~~~~~~ ~~~~~~, ~~’~~~~~~~ ~~~ ~~~~~~~~~, ~~~~~~ ~~~ ~~~ ~~~~~~~~~, ~~~ ~~~ ~~~~~ ~~~~~ ~~~~~~ ~~~~~ ~~~ ~~~~~~~, ~~~~ ~~~~~~~ ~~~~ ~~~~~~~ ~~~~~~~ ~~~ ~~~~~~~~~~ ~~~~~~ ~~~~ ~~~~~~~~~~~, la promenade-promenade, longtemps ~~~~~~~~~~~~. ~~’~~~~ ~~’~~~~~~~~~ ~~’~~~~ ~~~~ ~~~~~~~~~~~~ ~~~~~~~~ ~~~ ~~~~ ~~~~~~~, ~~~~~ ~~’~~~~~~~~~~~~~ ~~~~ ~~~ ~~~~~~ ~~~~ ~~~~~~~~~ ~~~~~~~~~~, ~~~~~~~~ ~~~ ~~~~~~~~~~~. ~~~ ~~~~~~~~~ ~~’~~ ~~~~, ~~~ ~~~~~~~~~~, que tant que ~~~ ~~’~~~~~~ ~~~~ ~~~~~~ ~~~ ~~’~~ ~~~~~~ ~~~~ ~~~~~~, ~~~~ ~~~~~~~~~ ~~~ ~~~~~~~~~~ ~~~~~ ~~~~~~. ~~~ ~~~~~~ ~~~~~~ ~~~~~~~~ ~~~~ ~~~~~~ ~~~~~~~~~~ ~~~ ~~~~~~~~ ~~~~~~ ~~~~, ~~~ contraire, qu’on n’avait ~~~~ ~~~ ~~~~~~ ~~~ ~~~~~~~~ ~~~ ~~~~~~~~ ~~~ ~~~~~~ ~~~~~~~~~ ~~~ ~~~~~~~~~, ~~~~ ~~~ ~~~~~~~~~~ ~~~~ ~~~~ ~~~~~ ~~~~~~~ ~~~~~~~~ ~~~ ~~~~~. ~~~ ~~~ ~~~ ~~~~ ~~~~~~~~~~ comme des juges : ~~~~~ ~~~~~~~ ~~~ ~~~~~~ ~~~~ ~~~~~~~ ~~~ ~~~~~~, ~~~ ~~~~~~~~, ~~~ ~~~~~~~, ~~~ ~~~ ~~~~~~~ ~~~ ~~~~~~~~~ ~~~~~~~~~~~~~, ~~~~~ ~~~~~~ ~~~~~~~~~~~~~, ~~~~~~~~~~~~~~~, ~~~~~~~~~, ~~~~~~~~~~, ~~~~~ ~~~ jouit auprès de ~~~~ ~~~ ~~~~. ~~~ ~~~~ ~~ ~~~~ ~~~~. ~~~~~ ~~’~~~~~~~~~~~ ~~~’~~~~~~ ~~~~, ~~~ ~~~ ~~~~~~ ~~ ~~~~ ~~~~~ ~~ ~~~~~. ~~~~~ ~~~ ~~~~~~ ~~~ ~~’~~~ ~~~~ ~~’~~~~~. Chez les gendarmes ~~~ ~~~~ ~~~~~~~~~~. ~~’~~~ ~~’~~ ~~~~~~~~ ~~~~ ~~~~~~~~~ ~~~~~~~~~~~~~. ~~’~~~ ~~~ ~~~ ~~~~ ~~ ~~’~~~ ~~~~~~~~~~. ~~~~~~~ ~~~~~~~~~~~, ~~~~~~~~ ~~~~~ ~~~~~~~~ ? ~~~~~ ~~~ ~~~~~~~ ~~~ ~~~~ chemins nous sont ~~~~~ ~~~~~~~. It’s ~~~~~~~~ ~~~~~ ~~~ ~~~~ ~~~~~~~~ ~~~ ~~~~ West.\nD’ailleurs ~~~ ~~ ~~ ~~~~~~ ~~~ ~~~~~~, ~~~~~~ ~~~~~ ~~~ ~~~~~, ~~~ ~~~~~~~~~ ~~~ ~~~~~~~~~. ~~~~~~~~~~, ~~~~~~~ et moi avons ~~~~ ~~~~~~~~~~~ ~~~~~~~~~~ ~~~~~ ~~~~~~ ~~~ ~~~ ~~~~~~, ~~~ ~~~~~~~~, ~~~~~~, ~~~~ ~~~~~~ ~~~~~ ~~~ ~~~~~~ ~~~~ ~~~~~~~~ ~~~~~ ~~~~~~ ~~~~~~~~~~~~~ ~~~ ~~~ ~~~~~~~ ~~~~~~~ ~~~ ~~~~~ accompagner en promenade, ~~~~~~ ~~~ ~~’~~~~ ~~~~ ~~~ ~~~~~~~~ ~~~~~~~ ~~~ ~~~~ ~~~~~~~~. ~~~~~~ ~~~~~ ~~’~~~~~~ ~~~~ ~~~~~~~~ ~~~~~~~~~ ~~~~ ~~~~~~ ~~~~~~~~~~~~, ~~~ ~~~~~~~ ~~~ ~~~ ~~~~~~~~~~, ~~~ ~~~~~~, ~~~~~ inventons pour lui ~~~~ ~~~~~~~ ~~~~~~~~~, ~~~ “~~~~~~ ~~~~~~”, ~~~~ ~~~~~~~~ (~~~’~~~ ~~~~ ~~~~~~~ ~~ ~~~~~~~~, ~~~ ~~~ ~~~~~~ ~~ ~~~~~~ ~~~ respect).\nAu ~~~~~ ~~~ ~~’~~~~ ~~~~ ~~~~~~~~~~~~, ~~’~~~~~ ~~~~~. En tout cas ~~~ ~~ ~~ ~~~~~~~~~ ~~~~~~ ~~~ ~~~~~~. ~~~ ~~~~~~~~~, ~~~ ~~~~~~~~~~~~~~ ~~ ~~~ ~~~’~~~ ~~~~~~~~~ ~~~~~~~, ~~~ ~~~~~ ~~~~ — ~~~ ~~~~~~~~~~~~, ~~~~~ ~~~~~~.\nvoir l’entrée du dimanche 22 mai 2022 et son image dans Le Jour ni l’Heure


Mardi 10 avril 2018 à 18:28 -\nAbaoe eizh bloaz 'neus c'hoant ar c'homite Nevenoë sevel un delwenn e koun Nevenoë. E fin miz Mae e vo staliet war lec'h emgann Ballon, nebell eus Redon.\nGant ur bern tud eo bet douget ar raktres. © Radio France - Pauline Kerscaven\nUr c'herlc'h houarn bras, gant toulloù e-barzh, a ziskouez skeudenn Nevenoë war e varc'h. N'eo ket echu c'hoazh an delvenn, e Lannarster emañ an tammoù houarn o vezañ soudet holl asambles. Met laouenn eo an holl o wellet anezhi da vat, peogwir eo bet diaes kas ar raktres da benn.\nRet eo bet kavout 80.000 euro evit arc'hantaouiñ ar c'hounlec'h. Gant Poellgor gouel Ballon, komite Nevenoë zo bet dastumet moneiz, dre ur c'hrowdfunding hag a-drugarez yalc'hadoù. E-touez ar re o deus roet ur sammad arc'hant e vez kavet Kevre Breizh. "Se a vo un doare da wellout ha da gompren petra zo c'hoarvezet ha perak", a zispleg Alan ar Gall, ezel eus burev Kevre Breizh.\nAn arzour, Jean-Pierre Baudu, asambles gant Patrick Renault, eus Poellgor Gouel Ballon / Komite Nevenoë. © Radio France - Pauline Kerscaven\nDeuet e oa Nevenoë da vezañ kentañ roue Breizh - pe dost - goude emgann Ballon, nebell eus Redon. E 845 e oa, a-enep roue ar C'hallaoued, Charlez ar Moal. Aet e oa ar maout gant ar Vretoned met ankounac'het eo bet an darvoud-mañ. "Ne vez ket kelennet istor Breizh", eme, gwall dipitet, Jakez an Touze, deus ar c'homite Nevenoë.\nEstreget an emgann eo darvoud Ballon ul lodenn pouezhus eus istor Breizh. "Poent loc'hañ stad Breizh eo. Ur prantad pouezhus eo evit Breizh, evel eo evit pep bro a teu da vezañ dizalc'h un deiz bennak", a gendalc'h Alan ar Gall.\nD'ar 26 a viz Mae e vo staliet an delwenn e Ballon, nebell eus Redon. © Radio France - Pauline Kerscaven\nD'ar 26 a viz Mae, da vare Gouel Breizh e vo lidet an delwenn war an ton bras, e Baen-Ballon. Spi 'neus ar c'homite Nevenoë e teuio da vezañ ul lec'h touristel hag istorel. "Pouezhus e vo evit ar yaouankiz, dezhi da gompren eo bras ha pouezhus istor Breizh", eme, evit echuiñ Patrig Renault, eil prezidant Poellgor gouel Ballon, komite Nevenoë.\nGant ur bern tud eo bet douget ar raktres. An arzour, Jean-Pierre Baudu, asambles gant Patrick Renault, eus Poellgor Gouel Ballon / Komite Nevenoë. D'ar 26 a viz Mae e vo staliet an delwenn e Ballon, nebell eus Redon.\nFaits divers - JusticePiv 'neus laeret kalon Anna Breizh ?\nPolitiqueDaoust-hag-eñv e vo lakaet ar "Brezhoneg war wel" en dilennadegoù a zeu ?\nÉducationBak e brezhoneg : soutenn a reont liseidi Diwan


Kemennadur - Wikipedia\n(Adkaset eus Kehentiñ)\nAr c'hemennadur a zo argerzh kemmadur an ditour dre ur sistem-arouezioù boutin. Bez' ez eus ur skiant ar c'hemmenadur nes da Skiant an Ditour hag al Levraouegoù.\nAr ger latin communicare a veze implijet gant ar Romaned p'o-doa savet ur sistem evit kas lizhiri war hentoù an impalaeriezh a-bezh. Komprenet o-doa e tlee ar galloud bezañ ar muiañ ditouret hag ar gwellañ dastumer anaouedegezhioù.\nTipoù ar c'hemmenadurioùAozañ\nKemmenadur an anevaled\nKemmenadur nann komzet\nKemmanadur dre urzhiataerezhioù\nStummoù hag elfennoù ar c'hemmenadur denelAozañ\nKalz a deoriennoù a zo bet savet evit deskrivañ ar c'hemmennadur etre an Dud.\nEvit daouhanteriñ an anaoudegezh hag ar skiant-prenet e pleustr an Den gant ar c'hemennadur. Stummoù pennañ evit ar c'hemmenn a zo yezh ar sinoù, ar c'homz, ar skritur, ar jestroù hag ar skingaserezh. Etreoberiant pe treuzoberiant pe vennet pe divennet e c'hell bezañ ar c'hemennadur. Bez' e c'hell bezañ komzet pe nann-gomzet. Ouzhpen-se e c'hell bezañ intrapersonel pe etrepersonel.\nLevezon an teknologiezh war ar c'hemennadurAozañ\nGant ar pellskriver (Chappe, 1805) e krog an teknologiezh da zispak e varregezhioù. Kreñvoc'h e teu da vezañ pouez an teknologiezh e kavadenn ar pellskriver tredan hag er XXvet kantved, ar pellgomz, ar skingomz hag ar skinwel a ginnig moienoù evit tizhout milionoù a dud ken e lavarer ez int mediaoù a-yoc'h.\nStummoù nevez evit an daouhanteriñ a zeu pa ya ar c'hemennadur dre skingaserezh eus an divizoù etre un nebeut a dud (kendiviz, kaoz dre skingomz) ha skignadenn a-stroll kemennoù simpl (skinwel ha sinema).\nAdtapet diwar « https://br.wikipedia.org/w/index.php?title=Kemennadur&oldid=1709784 »\nDernière modification le 16 Gou 2016, à 15:57\nKemmoù diwezhañ degaset d'ar bajenn-mañ d'an 16 Gou 2016, da 15:57.


Aviel Jezuz-Krist hervez Sant Vaze - Diocèse de Quimper\nAviel Jezuz-Krist hervez Sant Vaze\nPARABOLENN AN DEG PLAH YAOUANK\n1 « Neuze e vo heñvel Rouantèlèz Doue, ouz dég plah yaouank pedet d’eur préd-eured, hag a gemeras lampeier evid mond da ziambroug an dén-nevez .\n2 « Pemp anezo a oa diskiant ha pemp a oa fur. 3 Ar pemp diskiant o-doa kemeret lampeier med hep kemered eoul. 4 Ar re ’fur a gemeras eoul e podou da heul o lampeier.\n5 « O veza ma talée an dén-nevez e teujont oll da voredi ha da gousked. 6 E-kreiz an noz e savas eur hopadenn :\n— « Setu an dén-nevez ! It er-mêz d’e ziambroug ! »\n7 « Neuze e tihunas an oll blahed yaouank hag e prepar-jont o lampeier. 8 Ar re ziskiant a lavaras d’ar re ’fur :\n— « Roit deom euz hoh eoul, rag on lampeier a zo war-nes mervel ».\n9 « Ar re ’fur a respontas :\n— « Nann, rag ne vefe ket a-walh evidom hag evidoh. It kentoh da brena evidoh da di ar marhadour ».\n10 « Med en-dra m’edont o vond da brena e tigouezas an dén-nevez. Ar re a oa prést a yeas tre gantañ er zal-eured, hag e oe serret an nor. 11 Diwezatoh eh erruas ive ar plahed diskiant, hag e lavarjont :\n— « Aotrou ! Aotrou ! digor deom ! »\n12 « Med eñ a respontas :\n— « E gwirionez me ’lavar deoh, n’hoh anavezan ket ».\n13 « Bezit war evez eta, rag n’ouzoh nag an deiz nag an eur ».\nPARABOLENN AN TALANCHOU\n14 « An traou a vo evel m’ema kont gand eun dén o vond da betl-bro. Gelver a reas e zervicherien hag e fizias enno e vadou.\n15 « Da unan e roas pemp talant . Da unan all daou, ha da unan all, unan ; da bep hini hervez ar gouest ma oa. Hag ez eas kuit.\n16 « Raktal, an hini e-noa resevet pemp talant a yeas d’o lakaad da dalvezoud hag a hounezas pemp all. 17 En hevelep doare, an hini e-noa bet daou dalant a hounezas daou all. 18 Med an hini n’e-noa bet nemed unan a yeas d’ober eun toull en douar, hag a guzas ennañ arhant e vestr.\n19 « Pell amzer goude e teuas en-dro mestr ar zervicherien hag e reas e gonchou ganto.\n20 « An hini e-noa bet pemp talant a dosteas hag a zigasas pemp talant all ouspenn, en eur lavared :\n— « Mestr, pemp talant az-poa fiziet ennon, setu pemp all am-eus gounezet ».\n21 « Lavared a reas e vestr dezañ :\n— « A zo mad-tre, servicher mad ha féal ! Féal out bet war nebeud a dra, fizioud a rin kalz ennout. Deus da gemer perz e levenez da vestr ».\n22 «An hini e-noa bet daou dalant a dosteas ive hag a lavaras :\n— « Mestr, daou dalant az-poa roet din, setu daou all gounezet ganin ».\n23 « Lavared a reas dezañ e vestr :\n— « A zo mad ! Servicher mad ha féal. Féal out bet war nebeud a dra, fizioud a rin kalz ennout. Deus da gemer perz e levenez da vestr ».\n24 « O tostaad d’e dro, an hini n’e-noa bet nemed eun talant, a lavaras :\n— « Mestr, gouzoud a ran ez out eur rust a zen. Eosti a rez el leh n’az-peus ket hadet, ha dastum el leh n’az-peus ket strewet. 25 Aon a zo kroget ennon hag ez on eet da guzad da dalant en douar. Setu-eñ amañ, kemer da dra ».\n26 Med ar Mestr a respontas :\n— « Servicher fall ha lezireg, gouzoud a rez eh eostan el leh n’am-eus ket hadet, hag e tastuman el leh n’am-eus ket strewet. 27 Mad ! e liées neuze beza laket va arhant war gampi, hag o tond en-dro em-befe kavet va ’feadra gand an interest diwarnañ.\n28 Lamit eta digantañ an talant e-neus, ha roit anezañ d’an hini e-neus dég. 29 Rag an hini e-neus a vo roet dezañ hag e-no kalz, med an hini n’e-neus ket a vo lamet digantañ ar pez e-neus zokén. 30 Evid ar zervicher didalvez, stlapit anezañ er-mêz, en deñvalijenn. Eno e vo daelou ha skrignadeg dent ».\nAR VARN ZIWEZA\n31 « Pa zeuio Mab an dén en e hloar, gantañ an oll êlez, eh azezo war e dron a hloar. 32 Dastumet e vo dirazañ an oll boblou, hag e tispartio an dud an eil diouz egile, evel ma tisparti ar pastor an danvadezed diouz ar givri . 33 Hag e lakaio an danvadezed en tu dehou dezañ hag ar givri en tu kleiz. 34 Neuze e lavaro ar roue d’ar re a vo en tu dehou :\n— « Deuit, tud benniget gand va Zad, resevit da lod ar Rouantèlèz a zo bet pourchaset evidoh azaleg krouidigez ar béd. 35 Rag, naon am-eus bet, hag ho-peus roet din da zebri ; sehed am-eus bet, hag ho-peus roet din da eva ; estranjour on bet hag ho-peus va digemeret. 36 En noaz edon hag ho-peus va gwisket ; klañv e oan hag ez oh deuet d’am gweled ; er prizon edon hag ez oh deuet beteg ennon ».\n37 « Neuze e responto dezañ an dud just :\n— « Peur on-neus ni da welet o kaoud naon, hag on-eus-ni roet dit da zebri ? O kaoud sehed hag on-eus-ni roet dit da eva ? 38 Pe vare on-eus-ni da welet estranjour hag on-eus-ni da zigemeret ? En noaz hag on-eus-ni da wisket ? 39 Pe vare on-eus-ni da welet klañv pe er prizon, hag ez om eet davedout ? »\n40 « Hag e responto ar roue :\n— « E gwirionez m’hel lavar deoh, bewech m’ho-peus greet kement-se d’an disterra euz va breudeur, d’in-me va-unan eo ho-peus her greet. »\n41 « Neuze e lavaro d’ar re a vo en tu kleiz :\n— « It pell diouzin, tud villiget ahanoh, it d’an tan a bado da viken, bet c’hwezet evid an diaoul hag e êlez.\n42 Rag, naon am-eus bet ha n’ho-peus ket roet din da zebri ; sehed am-eus bet ha n’ho-peus ket roet din da eva ; 43 Estranjour e oan ha n’ho-peus ket va digemeret ; En noaz edon, ha n’ho-peus ket va gwisket, klañv hag er prizon ha n’oh ket deuet d’am gweled ».\n44 Neuze int-i a lavaro :\n— « Aotrou, peur on-eus-ni da welet, naon dit pe zehed, estranjour pe en noaz, klañv pe er prizon ha n’om ket deuet j war da zikour ? »\n45 « Hag e responto dezo :\n— « E gwirionez m’hel lavar deoh : Bewech ma n’ho-peus ket greet kement-se evid unan pe unan euz ar re vihan-ze, din-me kennebeud n’ho-peus ket her greet.\n46 « Hag ez aio ar re-mañ d’an tan a bado da viken, hag ar re just d’ar vuez ne vo fin e-bed dezi ».


Pajenn:Morvan - Kenteliou hag istoriou a skuer vad evit ar Vretoned, 1889.djvu/316 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/316\nGodig a lavaras dezhi kement a ioa tremenet, kement on eus merket er pennad scrit-ma. Meur a vech e voue red dezhi chom a za. kement a rea an brinsez o vouela hag o kunudi epad ma cleve ar histor glac’harus-ze.\nGoude m’e devoa Godik lavaret kement a vouie divar benn ar prins Jil. hag eur pennad mad e voue o couta an histor-ze, rak beb en amzer, oc’h he c’hlevet, an intanvez paour a zirolle da vouela ha da gunudi, hag e voa red dezhi chom a za ken na vije distrafuillet ar brinsez, Franseza a Zinan a lakeaz he daou zorn guenn var discoaz ar goueriadez truillennog, hag oc’h ober eur zell carantezus outhi e lavaras :\n— Eur zantez out, Godik ; me am euz evidout carantez hag anaoudegez vad. Me a zo ama prizonierez ; ne vezo ket gouscoude miret ouzin da zerc’hel em c’hichen. Te ac’h eus consolet ha sicouret Jil a Vreiz, ha chom a ri-te gant he intanvez ?\n— Itron, eme C’hodik, he c’halon mantret o sonjal er pez a ioa digouezet ganthi, me a zo tolet gant va lesvam er meaz euz a di va zad, hag evelse n’em eus ken da ober brema nemet ho polontez hag hini Doue.\nAr brinsez a astennaz he dorn da C’hodik, hag houma a bocas choek d’an dorn-ze.\nFranseza a Zinan a zalc’haz eta Godik ganthi. Ober a reaz dezhi kuitat he dillad coueriadez, hag e reaz anezhi kentoc’h he mignonez eget he matez. Anaout mad a rea petra a dlie d’an hini e devoa roet bara d’ar prins Jil.\nAr brinsez e devoue goudeze an otre da vont da bidi var bez he fried ha da velet ar chastel hag ar vro eleac’h m’en doa gouzanvet he boaniou diveza. Cas a reas ganthi Godig, e devoa ive c’hoant avoalc’h da velet ar c’harter ma voa ganet.\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/316&oldid=162461 »\nKemmoù diwezhañ degaset d'ar bajenn-mañ d'an 17 Mae 2020, da 10:08.


Dreadnought - Wikipedia\nAn HMS Dreadnought 1906 eus ar Royal Navy, ar c'hentañ bag doare dreadnought\nAn dreadnought (which dreads nought : "n'en devez aon rak netra") e oa al lestr-hobregonet diazez e penn-kentañ an XXvet kantved. Ar c'hentañ hini implijet gant ar Royal Navy, an HMS Dreadnought, a oa bet ken souezhus ul lestr pa oa bet moret e 1906 ma chomas stag an anv ouzh ar bigi dammheñvel outañ.\nGraet e vez pre-dreadnoughts eus ar bigi a oa bet savet a-raok 1906. Daou gemm bras zo bet degaset gant ar rummad dreadnought : un armañ doare all-big-gun (kanolioù tev nemetken), gant kalz muioc'h a ganolioù ponner evit ar bigi en a-raok, hag ur motor dre aezhenn.\nAn dreadnought diwezhañ, USS Texas BB-35 (1912-1948) eus an US Navy, e Houston.\nUl lestr-mirdi eo bremañ, livet e Measure 21, Navy Blue System Camoflage evel ma oa e-pad an Eil Brezel-bed. Empennet e oa bet an touellivadur evit ma vije diaesoc'h d'an nijerezed e ziskoachañ war ar c'heinvor.\nTresoù[kemmañ | kemmañ ar vammenn]\nPal diazez saverien ar bigi doare dreadnought a oa kaout ar muiañ a hobregon, tizh, hag armamant posubl evit ur vag marc'had-mat. Mennozh diazez an dreadnought a oa bezañ ur vag gant un armamant "all-big-gun". Ne oa ket disoñjet an hobregon dreist-holl a live linenn vor ar vag. An armamant a-eil, kreizenn an tan, hag an difenn enep torpilhennoù a oa pouezus ivez.\nKreskan niver a vigi brezel adalek 1905 ha war-lerc'h. An doare bigi brezel dreadnought a ya war-gresk kalz etre 1905 ha 1920, a-raok ma vefe enaouet ar Washington Naval Treaty e 1922\nAdtapet diwar « https://br.wikipedia.org/w/index.php?title=Dreadnought&oldid=1811170 »\nGeriaoueg ar brezel\nKemmoù diwezhañ degaset d'ar bajenn-mañ d'an 23 Du 2018, da 20:36.


1 Juan 1 CCO -  1 Juan -E˜ uiing˜ e calɨ́ˉ e - Bible Gateway\n1 Juan 1 Chinanteco de Comaltepec (CCO)\nE˜ uiing˜ e calɨ́ˉ e jiˋ la\n1 Lalab fɨ́ɨˉɨ ˈnʉ́ˈˋ e fɨˊ ni˜ jiˋ la cuaiñ˜ quiáˈˉ jaangˋ i̱ nɨseengˋ lají̱i̱ˈ˜ mɨ˜ nʉ́ˈˉguɨ nitɨro̱o̱ˇ jmɨgüíˋ. Jo̱ dseaˋ íˋ dseángˈˉ nɨcanʉ́ˆbaaˈ jial féˈrˋ, jo̱guɨ nɨcaneem˜baaˈr dseángˈˉ quiniˇnaaˈ lana, jo̱guɨ nɨcaléˆnaaˈ cuente e dseaˋ la jneaa˜aabˈ lɨ́ɨiñˊ, co̱ˈ quiá̱ˈˉ lanab nɨcalɨsé̱ˋnaaˈ có̱o̱ˈr˜ laˈóˈˋ jneaˈˆ, dseaˋ ooˉnaaˈ ta˜ quiáˈˉ Fidiéeˇ. Jo̱ dseaˋ íbˋ Dseaˋ Jmáangˉ i̱ cuøˊ e ee˜ dseaˋ lata˜ có̱o̱ˈ˜ Fidiéeˇ. 2 Jo̱ i̱ dseaˋ i̱ cuøˊ e jo̱ dseángˈˉ nɨcaˈéemˋ ˈñiaˈrˊ fɨˊ jmɨgüíˋ la, jo̱ nɨcaneem˜baaˈr, jo̱baˈ nɨcaníiˈ˜naaˈ júuˆ quiáˈˉ jaléˈˋ e nɨcaneˋnaaˈ quiáˈrˉ; jo̱guɨ lana guiaˋnaaˈ júuˆ jee˜ ˈnʉ́ˈˋ quiáˈˉ i̱ dseaˋ i̱ cuøˊ e ee˜ dseaˋ lata˜ có̱o̱ˈ˜ Fidiéeˇ do, jo̱ dseaˋ íbˋ cajo̱ i̱ caguáˋ fɨˊ ñifɨ́ˉ lamɨ˜ jéengˊguɨ có̱o̱ˈ˜ Tiquiáˈrˆ, jo̱guɨ i̱ Tiquiáˈrˆ do nɨcaˈéemˋbre dseaˋ do jee˜ jneaa˜aaˈ fɨˊ jmɨgüíˋ la. 3 Jo̱ lajo̱b júuˆ e guiaˋnaaˈ jee˜ ˈnʉ́ˈˋ quiáˈˉ lají̱i̱ˈ˜ e nɨcane˜naaˈ jo̱guɨ lají̱i̱ˈ˜ e nɨcanʉ́ˆnaaˈ quiáˈˉ dseaˋ íˋ, co̱ˈ ii˜naaˈ e ˈnʉ́ˈˋ seengˋnaˈ cøømˋ có̱o̱ˈ˜ jneaˈˆ laco̱ˈguɨ jneaˈˆ cøømˋ se̱e̱ˉnaaˈ có̱o̱ˈ˜ Tiquíˆiiˈ Fidiéeˇ dseaˋ guiing˜ ñifɨ́ˉ co̱lɨɨng˜guɨ có̱o̱ˈ˜ Jó̱o̱rˊ Dseaˋ Jmáangˉ. 4 Jo̱baˈ jmoˈˊnaaˈ jaléˈˋ e júuˆ la quíiˉnaˈ e laco̱ˈ nicuǿˉ e iáangˋ dsiˋnaaˈ laco̱ˈ sɨˈíˆ.\nFidiéeˇ lɨ́ɨiñˊ jaangˋ i̱ jɨngˈˋ jloˈˆ\n5 Jo̱ e lab e júuˆ e caˈeˈˊ Dseaˋ Jmáangˉ jneaˈˆ, jo̱ e jo̱b e éeˉnaaˈ ˈnʉ́ˈˋ lana, e Fidiéeˇ lɨ́ɨiñˊ jaangˋ i̱ jɨngˈˋ jloˈˆ, jo̱ jí̱i̱ˈ˜ capíˈˆ e nʉʉˋ sǿˈˋ jaˋ seaˋ quiáˈrˉ. 6 Jo̱ mɨ˜ féˈˋnaaˈ e cøømˋ se̱e̱ˉnaaˈ có̱o̱ˈ˜ Fidiéeˇ, jo̱guɨ dsʉˈ lajeeˇ jo̱ beáamˈ˜ dseeˉ yee˜naaˈ laco̱ˈguɨ la jmóoˋ i̱ dseaˋ i̱ seengˋ fɨˊ lɨ˜ nʉʉˋ sǿˈˋ, jo̱baˈ jmɨgǿømˋ yee˜naaˈ có̱o̱ˈ˜ e féˈˋnaaˈ do jóng, co̱ˈ jaˋ jmooˉnaaˈ laco̱ˈguɨ la iing˜ Fidiéeˇ e nijmóˆooˈ. 7 Dsʉˈ song se̱e̱ˉnaaˈ cøøngˋ có̱o̱ˈ˜ Fidiéeˇ i̱ jɨngˈˋ jloˈˆ do, jo̱baˈ cøømˋ se̱e̱ˉnaaˈ lajeeˇ laˈóˈˋ rúˈˋnaaˈ, dseaˋ lɨ́ɨˊnaaˈ dseaˋ quiáˈˉ Dseaˋ Jmáangˉ, jo̱guɨ nileámˋbaaˈ jee˜ dseeˉ quíˉiiˈ laˈeáangˊ có̱o̱ˈ˜ jmɨˈøøngˉ Jesús i̱ lɨ́ɨngˊ Jó̱o̱ˊ Fidiéeˇ e catu̱u̱ˋ mɨ˜ cajúiñˉ.\n8 Jo̱ mɨ˜ féˈˋnaaˈ e jaˋ dseeˉ røøˉnaaˈ jí̱i̱ˈ˜ co̱o̱ˋ, jo̱baˈ lɨ́ɨˊ lɨ́ˈˆ jmɨgǿøngˋ yee˜baaˈ jóng, co̱ˈ jaˋ léeˊeeˈ júuˆ jáˈˉ quiáˈˉ Fidiéeˇ. 9 Jo̱ dsʉˈ song jmooˉbaaˈ júuˆ røøˋ uii˜ quiáˈˉ jaléˈˋ dseeˉ quíˉiiˈ fɨˊ quiniˇ Fidiéeˇ, jo̱baˈ dseángˈˉ nɨsɨtaˇ dsiˋnaaˈ e guiʉ́bˉ éeˋ Fidiéeˇ có̱o̱ˈ˜ jneaa˜aaˈ, jo̱guɨ jmiti˜bre júuˆ quiáˈrˉ e íimˉbre jaléˈˋ dseeˉ quíˉiiˈ jo̱guɨ láaiñˋ jneaa˜aaˈ jee˜ jaléˈˋ e gaˋ e jmooˉnaaˈ. 10 Jo̱ dsʉˈ song féˈˋnaaˈ e jaˋ dseeˉ mɨˊ caˈeeˉnaaˈ jí̱i̱ˈ˜ co̱o̱ˋ, jo̱baˈ lɨ́ɨˊ e lafaˈ féˈˋnaaˈ e adseaamˋ Fidiéeˇ song lajo̱; jo̱ jaˋ léeˊeeˈ dseángˈˉ lajangˈˉ júuˆ jáˈˉ quiáˈˉ dseaˋ do song lajo̱b féˈˋeeˈ.


Stumm eus an 7 C'hwe 2015 da 12:09\n11 okted ouzhpennet , 5 vloaz zo\n→Enebadur da Becassine\nStumm eus an 7 C'hwe 2015 da 12:09 (kemmañ)\nStumm eus an 7 C'hwe 2015 da 12:09 (kemmañ) (dizober)\n(→Enebadur da Becassine)\n== Enebadur da Becassine ==\nD'an 18 a viz even 1939, da deir eur hanter goude merenn, tri broadelour breton izili da skour Pariz ar strollad Breiz Atao a tistrujas delwenn Bacassine er [[mirdi Grevin]]. Taolet e voe an delwenn war al leur ha gant ur morzhol e voe distrujet ar penn, an divhar hag an divrec'h. An tri broadelour a glaskas terc'hout sioul met siwazh dre ma oa kamm unan anezho e voent tapet. An hini kamm gant un evezhier d'ar mirdi an daou all gant sekretourezh rener ar mirdi dres pa oant o tapout un taksi. Kaset e ti an archerien e chomint un devezh hag un nozvezh pad hep rannañ grik e galleg, an deiz war-lec'h e tiskleriont e oa bet sevenet an taol-dreist a-benn emsevel a-enep ar film Becassine a oa da vezañ skignet hag a roe ur skeudenn mezhus eus Breizh hag ar merc'hed brezhon anezhi.\nAn tri broadelour yaouank a glaskas terc'hout sioul met siwazh dre ma oa kamm unan anezho e voent tapet. An hini kamm gant un evezhier d'ar mirdi an daou all gant sekretourezh rener ar mirdi dres pa oant o tapout un taksi. Kaset e ti an archerien e chomint un devezh hag un nozvezh pad hep rannañ grik e galleg, an deiz war-lec'h e tiskleriont e oa bet sevenet an taol-dreist a-benn emsevel a-enep ar film Becassine a oa da vezañ skignet hag a roe ur skeudenn mezhus eus Breizh hag ar merc'hed brezhon anezhi.\nKement-mañ a vezo embannet gant aozerien an taol-dreist er gazetenn [[Breiz Atao]], an tri kañfard a oa Patrick Guerin, Jadé ha Mahé. Dre ma oa avel an Eil Brezel-bed o c'hwezhañ, prezidant ar c'huzul ha ministr ar brezel Dalladier, a roas urzhioù evit "chom hep kaout kudennoù gant ar Vretoned", aozerien an taol a vo kondaonet da baeñ un tailh-kastiz izel. Lizhiri gourc'hemennoù a vezo kaset gant Bretoned, merc'hed yaouank dreist-holl betek klasadoù skolajioù a-bezh, da Breiz Atao a-benn diskleriañ e oa un taol a zoare a oa bet sevenet<ref> http://buan1.chez.com/buanbecassine.htm</ref>\nAdtapet diwar « https://br.wikipedia.org/wiki/Dibar:MobileDiff/1618407 »


Friday Night Lights – bloavezh 3 | Soubenn ar geek\n« Janet Burroughs\nHaarmann le boucher de Hanovre »\nFriday Night Lights – bloavezh 3\nUr wech ouzhpenn ez eus c’hoarvezet ur beeeern traoù abaoe fin ar bloaz araok met an diverrañ a zo efedus. Tami a zo renerez al lise dija. Da c’houde ez eo kentoc’h traouigoù e-giz “echu gant ar c’houblad-se pe get” pe neuze ar fed e vefe Smash c’hoazh er vro o labourat en Alamo Freeze (ur fast-food bennak)….\nMod all n’eo ket cheñchet re an traoù e kêr Dillon. Dedennus spontus ‘m eus kavet an trede bloavezh-mañ (13 rann enni) dre ma vez kalz kaoz eus skolioù-meur. Ur bern tudennoù (Lyla, Matt, Tim, Tyra) a zo oc’h echuiñ gant al lise ha ret eo dezho soñjal en dazont. Ordin e vez meneget seurt traoù er filmoù amerikan met fetisoc’h em eus kavet aze : ur geidenn resis eo ret kaout evit mont e skolioù zo, an teuliadoù da brientiñ kalz en araok, an emgavioù kazi e-giz emgavioù labour pe c’hoazh (hag eveljust) pegen ker eo ar frejoù skoliata. Ur bern traoù all a c’hoarvez a-hed an istor (krogadoù football, ur familh nevez a cheñch un tamm en traoù e bedig ar football, un eured hag all) met se eo e gwirionez kalon ar bloavezh evidon. Fromus spontus eo hag ur gwir stress a vez o c’hortoz an disoc’hoù gant an tudennoù (ur spont!).\nNe vez ket kaoz ken eus Santiago met ur paotr anvet J.D. a erru er vro. E dad a zo sorc’hennet gant ar football (ha n’eo ket marteze) hag ur sell nevez a zo war an darempred a c’hall krennarded zo kaout gant o zud hag ar bec’h a vez lakaet warno evit dont a-benn. Prantadoù start-tre a vo zoken.\nJulie a grog da labourat evit gellout kaout un oto, Tyra a glasko gwelaat he zeuliad en ur gemer perzh e buhez al lise met mont a raio ivez da heul ur paotr a ra rodeo, Lyla a vev hec’h unan gant he zad a zo bet touellet hag en deus kollet kalz arc’hant, Matt a yelo da glask e vamm ha ret e vo dezho tapout un divizh diwar-benn Lorraine a zo e gwirionez o koll he fenn. Rann ar c’hrogad stad a zo dreist hag an hini diwezhañ tout ivez. Daoust ma komprener dre ret e vo disheñvel mat an dazont, e vo aet ur bern tud war heñchoù all (ha gwell a se evito?) ez eus ivez kalz traoù nevez da sevel ha da vevañ. Hast ‘m eus gwelet penaos e troio an traoù e Dillon, ur wech ouzhpenn.\nThis entry was posted on Eost 8, 2011 at 5:46 g.m. and is filed under Stiradoù, webstiradoù ha skinwel with tags lise, melldroad amerikan, skol-veur, Stadoù-Unanet.\tYou can follow any responses to this entry through the RSS 2.0 feed. You can leave a response, or trackback from your own site.


Ai‘ta! » Politikerezh yezh Rannvro Breizh: lizher digor\nLizher digor kaset d’an holl guzulierien rannvro d’ar 14 a viz C’hwevrer 2018\nAotrou Prezidant Rannvro Breizh,\nGoulenn a reomp un emgav ganeoc’h a zivout politikerezh yezh ar rannvro.\nE-pad emgavioù ar brezhoneg a oa bet aozet gant ar rannvro d’ar 15 a viz Here 2016 ho ‘p oa lavaret, pa oac’h bez-prezidant : « Hiziv hon eus treset ur sturfollenn nevez evit ar brezhoneg. Pal ar rannvro a zo kemer emdroadur ar gevredigezh e kont ha respont ouzh ar pezh a vez gortozet gant an aktourien. Kenderc’hel a raimp gant al labour a zo bet kroget hiziv hag e 2017 e vo votet ur bazenn nevez evit hon politikerezh yezh. Greomp evit ma vo liesseurted ar yezhoù un nerzh evit Breizh. » (mammenn : kemennadenn a-berzh rannvro Breizh, 15 a viz Here 2016).\nE touez ar raktresoù pleustrek a oa bet graet anv eus outo ganeoc’h e oa ar skoazelloù evit diorren meziantoù hag ostilhoù niverel e brezhoneg. Sanset e vefe bet lakaet ar brezhoneg war wel ivez da vare digoridigezh linenn tizh bras Breizh.\nMet, n’eus roud ebet eus an traoù-se e 2018! N’eus bet votet pazenn nevez ebet evit ar politikerezh yezh ha disoñjet eo bet ar brezhoneg penn-da-benn gant ar c’houlzad kehentiñ « Passez à l’ouest ». N’eus programm ebet evit harpañ an ostilhoù niverel e brezhoneg daoust ma ‘z eo un domani strategel evit dazont ar yezh.\nMerzet o ‘p eus hon eus kroget en-dro ha kaletaet zoken hon oberennoù war vord hentoù-tizh ar Stad. Rediet omp d’en ober abalamour ma ne vez ket doujet ouzh ar promesa pleustrek nemeti a oa bet notennet er «c’henemglev ispisial evit treuzkas yezhoù Breizh ha diorren o implij war ar pemdez » bet sinet etre ar rannvro hag ar Stad e miz Du 2015. E lodenn « Diorenn implij yezhoù Breizh er vuhez pemdeziek hag el lec’hioù foran » e oa bet meneget e vefe staliet panelloù divyezhek tamm-ha-tamm war vord hentoù-tizh ar Stad.\nEstreget an araokadennoùigoù war tachenn an deskadurezh emaomp pell-tre c’hoazh eus ar pezh a zo d’ober evit saveteiñ ar brezhoneg. Hiziv an deiz e welomp eo tost didalvoud ar c’henemglev-se ‘benn ar fin.\nAraokadennoù fetis war tachenn ar c’hleveled emaomp o c’hortoz ivez. Kejet hon oa e miz Even 2016 gant an Ao. Jean-Michel Le Boulanger. Met abaoe e c’hortozomp atav un emvod evit heuliañ al labour a oa da vezañ graet. Douget eo bet ar raktres Breizh Creative gant ar rannvro ha krouet ar web media KUB . Met ur wech c’hoazh eo bet laosket ar brezhoneg a-gostez.\nEus an tu all e vez graet labour a-feson gant strollegezhioù all e Breizh. Gant departamant Penn-ar-Bed da skouer ez eus bet lakaet ur steuñv e-plas lec’h ma ‘z eo bet divizet dec’hel kont eus ar brezhoneg e pep raktres arc’hantaouet gant an departamant.\nGoulenn a reomp ur gwir diviz a-berz ar rannvro ha pas ur politikerezh «prederioù habaskaüs» . Buan-tre eo ret kavout ul lusk a vo gouest da asuriñ un dazont d’ar brezhoneg. Bremañ eo ret deskiñ ar yezh d’ar rummadoù nevez ha lakaat anezhi da vezañ implijet er vuhez foran.\nA-bouez eo d’ar rannvro dibab buan-tre ober e-giz Departamant Penn-ar-Bed. Da lavaret eo arc’hantaouiñ raktresoù pe aozadurioù all gant ma vez kemeret ar brezhoneg e kont ganto nemetken (skoazelloù ekonomikel, touristelezh, treuzdougen, mor, skoazell d’an tiriadoù, leurennoù sevenadurel, sport, deskadurezh, enklask…). Seurt diviz a ziskouezhfe ez eus ur gwir youl gant ar rannvro evit ar brezhoneg.\nEvit klozañ, ho ‘p eus lavaret da heul prezegenn Prezidant Republik Frañs e Korsika e kinigfec’h da vodadeg ar rannvro ur raktres liammmet gant ar gwir da zifoc’hiñ er Republik. Goulenn a reomp evel just e vefe lakaet ar yezhoù er raktres-se.\nHervez an dibaboù a reomp er mare-mañ eo e vo roet un dazont d’ar brezhoneg, pe get. Hag ar rannvro eo an aozadur nemeti a c’hell reiñ al lañs a zo ret evit ma vo tud oc’h ober gant ar yezh a-benn un nebeut bloavezhioù.\nDa c’hortoz ur respont eus ho fers e hetomp deoc’h Aotrou Prezidant Rannvro Breizh hor gwellañ gouc’hemennoù.\nStrollad Ai’ta !\n« Brezhoneg yezh ofisiel : degadoù a banelloù divrezhoneg hentoù-tizh ar Stad distaliet e 10 lec’h e Breizh\nEvit ur c’hlas divyezhek publik e kastell-Briant »


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Fiona O'Loughlin) (KildareStreet.com)\nResults 1-20 of 834,697 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Fiona O'Loughlin)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Fiona O'Loughlin)


Enebouriezh ouzh lezenn Taubira e pep korn a Vreizh\nE Klegereg e oa muioc\_'h ur bagad mat a bolised, muioc\_'h eget a vanifesterion evit degemer ar vinistrez\nD\_'ar Sul 24 a viz Ebrel e oa sonerion a Vreizh o taeañ ar CRS. D\_'ar sul 26 a viz Mae e oa ur bagad gwirion a viniaouerion da vroudañ ar vrezhoned.\nAr gerzhadeg Roazhon-Pariz a-enep lezenn Taubira\nAnkiniz o kinnig banneoù e kreiz-ker\nPublié le 26/05/13 21:51 -- mis à jour le 00/00/00 00:00\nEmglev An Tiegezhioù (voir le site) a ziskler :\n«Er sizhun-mañ ez eus bet e-leizh a zarvoudoùigoù a-enep lezenn Taubira, evel bep sizhun abaoe m'eo bet degemeret da vat al lezenn gant ar Stad C'hall. Izili 'zo eus emglev an Tiegezhioù a deus kemeret perzh e lod anezho da c'hortoz pezh mell manifestadeg ar Sul 26 a viz Mae e Pariz, an trede eus ar seurt-se abaoe miz Genver.»\n«Bep tro e vez gwelet kalz a Wenn-ha-Du-où, kalz muioc'h eget forzh petore bro eus ar c'hwec'hkogn. Reynald secher, an istorour brudet en deus diskleriet ez eo dleet evit un darn sur a-walc'h dre m'o deus soñj Breizhiz (ha Vandeiz, emezañ) eus gwaskerezh ar Stad C'hall da geñver an Dispac'h Gall ha doa divizet lazhadegañ a vil vern (200.000 er Vande) an dud ha na soñjent ket evelto.»\nSetu enta un nebeut luc'hskeudennoù : e Klegereg e oa bet aozet un degemeradeg d'ur vinistrez a oa ambrouget gant kalz a CRS-ed ; e Felger e oa bet rediet ar stourmerion da dennañ o hirvanniel diouzh ur pont a yae dreist d'an hent-pras 'en anv ar surentez'...; en Ankiniz e oa bet aozet un dijuni dirak an Ti-kêr ; en Naoned e oa bet degemeret 'medalenn ar familhoù gant kalz a vugale' o tougen ur swett «Manif evit an holl» ; diouzh Roazhon ez eus bet ur gerzhadeg difeuls da vont da Bariz evit ar Sul 26 a viz Mae.\n«Deuet int a-benn daoust m'int bet lakaet diaes meur a wech gant ar polis a c'houlenne o faperoù betek teir gwech bemdez ; dreist-holl e vez aozet bep sizhun beilhadegoù sioul e pep korn a Vreizh : e Brest, Sant Brieg, Roazhon, Dinan, Naoned, Gwened, an Alre, An Oriant, Kemper.\nNevez'so ez embannas ar skrivagner ha rener strollad c'hoariva Goulc'han Kervella en doa devet e Wenn-ha-Du e traon e liorzh o welout anezhañ ken niverus er manifestadegoù-se na zifennfent ket hervezañ an talvoudoù a zo stag ouzh hor banniel.»\nDerc'hel a ra EAT er c'hontrol «da c'hervel an holl vrogarourion vrezhon d'en em gavout er manifestadegoù-se ha da vanifestiñ e brezhoneg ha gant banniel Breizh, en anv an talvoudoù uhelañ hag a glot a-grenn gant linenn istorel hor bro : an talvoudoù a warez ensavadur an Tiegezh, ar vugale, ensavadur ar Briedelezh kristen, uhelvennad ar santelezh skoueriet ken mat gant hor Sent kozh ha gant ar re a zo bet d'o heul e prosesion vras ar Vrezhoned a-dreuz ar c'hantvedoù abaoe maz eus eus hor bro.»\n«Talvoudoù Breizh a viskoazh a zo merket don gant an doujañs ouzh al lezenn naturel, dre maz eo intret sevenadur Breizh gant ar feiz kristen. Neb a anavez istor Breizh a oar an dra-se. Talvoudoù sevenadur an Ankou eo er c'hontrol ar re a zo difennet gant ar c'hwegonteizhidi a Vreizh o deus labouret kement evit saveteiñ hor yezh hag he sevenadur abaoe ar bloavezhioù '70 (hag a zo mat !) met distaolet o deus war ar memes tro re alies ar gwir talvoudoù a zo stag pivelezh wirion hor bro hag ez int aet da heul brizhfrankizioù : ar frankiz revel pergen, a gas d'ar sevenadur eus an Ankou : Hilastalerezh... diforc'h-bugale ... kealiadurezh ar gender ... dimezi ar pared heñvel o reizh... warc'hoazh PMA ha GPA da heul. Emaomp gant un diskaradur rakwelet abaoe 50 vloaz eus ensavadur an Tiegezh», eme Emglev An Tiegezhioù


Bezañ emaoc'h war ar bajenn : Ar c'helenn > An tañva eus ar brezhoneg er skolioù\nAn tañva eus ar brezhoneg er skolioù.\nDiwar anv an teir bro a ya d’ober Penn-ar-Bed (Kerne – Leon – Treger) e teu K.L.T. Houmañ a gemer perzh er c’helenn brezhoneg hag a gas war-raok kultur Breizh war un dro.\nBrezhoneg er skolioù e-lerc’h ma vez kelennet e galleg : evit peseurt ?\nAr brezhoneg a oa betek n’eus ket gwall belloù ar yezh a veze graet ganti bemdez gant hon tud, hon tud-kozh pe kement hini a oa o chom e Breizh-Izel.\nSiwazh ez eo bet lakaet ar brezhoneg a-gostez abaoe hanterkant vloaz zo pe dost, gwashoc’h c’hoazh ankounac’haet.\nReiñ un tañva eus ar brezhoneg d’ar vugale : petra eo a-benn ar fin ?\nKustumiñ bugale ar skolioù d’ar brezhoneg eo hon labour. Dre ar c’hoari hag ar c’homz e vez kaset ar c’hentelioù da benn.\nDre ’n hent-se e c’hell ar vugale lavaret e brezhoneg ar pezh o deus desket, pep hini d’e dro pe an holl asambles, gant doareoù a bep seurt : kanaouennoù ar vro pe nevez, rimadelloù, pezhioù-c’hoari bihan, c’hoarioù, dañsoù Breizh ha broioù Kelt, margodennoù...\nDigeriñ daoulagad ar vugale war ar brezhoneg : da betra servij ?\nGant ar pezh a ginnigomp hag ar vuhez tro-dro dezhe e c’hello ar vugale en em rentañ kont drezo o-unan ez eus eus ar brezhoneg e-barzh o buhez pemdez : panelloù henchañ en div yezh, anvioù familh hag anvioù lec’h, abadennoù er post-bihan pe vras...\nAnavout talvoudegezh ar brezhoneg a-benn intent gwelloc’h hon c’hultur ?\nAr c’hentelioù er skolioù kinniget gant K.L.T n’int ket graet evit lakaat ar vugale da gomz brezhoneg da vat e dibenn ar c’hentañ derez. Reiñ c’hoant dezhe da vont pelloc’h gantañ dre o zommañ outañ, setu ar pezh a vezomp o klask ober...\nMont pelloc'h gant ar brezhoneg er skolioù !pdf - 194 Ko\nBarregezhioù da dapoutpdf - 157 Ko\nMont pelloc'h gant ar brezhoneg er skolioù !Mont pelloc'h gant ar brezhoneg er skolioù !\nBarregezhioù da dapoutBarregezhioù da dapout


Kaozeadenn Implijer:Gwelonv - Wikipedia\nSalud, Gwelonv, Un degemer c'hwek a roomp dit war ar Wikipedia e brezhoneg\nDemat, Gwelonv. Trugarez da gemer perzh er raktres. Spi hon eus e vi plijet o labourat ganeomp hag e vi en da vleud amañ.\n--Fulup 2 Ebr 2006 da 14:28 (UTC)\nSetu krog mat out ganti bremañ. Gwelet em eus out bet o reizhañ traoù yezh war un toullad pennadoù. Un dra vat eo. Diwall memes tra da reizhañ fazioù hepken ha neket cheñch dibaboù yezh aozerien ar pennadoù n'int ket fall dre ret. Da skouer, n'eo ket direizh ober gant "gwech" e-lec'h "gwezh". Arabat reizhañ neuze pa n'eus ket bet degemeret diviz ebet war ar poent-mañ war ar wiki evit c'hoazh. Diwall ivez pa cheñchez traoù en ur ger pe un droienn etre sonelloù [[...]] rak gellout a rez terriñ liammoù war-du pennadoù all. Ma, nebeut a dra. Kalon vat dit da genderc'hel ganti. --Fulup 2 Ebr 2006 da 17:45 (UTC)\n2 Liveañ/Neutralizañ (yezhoniezh)\n3 Yezhadur (frazennig digomprenus)\n4 Galvadenn: Dilennadeg merourion/ezed nevez (pazenn gentañ)\n5 Phonologie et morphosyntaxe du parler breton de Bothoa\n--Neal 5 Du 2006 da 09:42 (UTC) (Merour)\nRespontet eo bet dit amañ. Trugarez evit da alioù ha da reizhadennoù. A galon, Neal (Kaozeal) 1 Eos 2007 da 07:26 (UTC)\nO c'hortoz da ali diwezhañ 'on. Trugarez, Neal (Kaozeal) 1 Eos 2007 da 16:28 (UTC)\nYezhadur (frazennig digomprenus)Aozañ\nRespontet eo bet dit amañ. A galon, Neal (Kaozeal) 1 Eos 2007 da 16:28 (UTC)\nMerour·ion·ezed nevez zo ezhomm !\nSavet eo bet ganin ur c'hinnig evit boulc'hañ gant an argerzhadur evit dilenn merourion/ezed nevez . Pedet out da reiñ da ali war ar bazenn gaozeal stag ouzh ar c'hinnig-se (amañ) diwar-benn ar c'hraf kentañ a denn d'an doare ma ranker lakaat anv unan bennak evel kannad/ez evit dont da vezañ merour/ez. Ur wezh sklaeraat ar bazenn gentañ-se ha tizhet ur c'henemglev ledan e vo tu da vont pelloc'hig o tigeriñ ar argerzhadur da vat o pediñ digant an implijerion/ezed lakaat o anv pe anv unan bennak all evit gallout mouzhiañ diwar ofenn da c'houde. Da achuiñ neuze e vo ret da c'houde dont a-benn d'ur c'henemglev diwar-benn mont-en-dro ar vouzhiadeg hec'h-unan a-raok stagañ ganti da vat. Neal (Kaozeal) 30 Eos 2009 da 19:46 (UTC)\nPhonologie et morphosyntaxe du parler breton de BothoaAozañ\nDemat deoc'h, gwelet m'eus c'hwi zo al levr-se ganeoc'h. Hiziv an deiz, me 'zo o klask "fañchekaat" ma brezhoneg. N'eus ket tu da gaout al levr-se neblec'h. Daoust hag-eñ ec'h ouzit e pelec'h hennezh vez kavet (da brenañ) ? Ma n'ouzit ket, posupl e vefe kaout ur c'hopi ganeoc'h e "format PDF" ? a galon. --Fabriz Coupechoux 22 Gou 2010 da 11:47 (UTC)\nAdtapet diwar « https://br.wikipedia.org/w/index.php?title=Kaozeadenn_Implijer:Gwelonv&oldid=1896197 »